Honor Perkenal Jam Tangan Pintar Penuh Elegan – Honor Watch Magic

Hari ini kita menyaksikan Honor memperkenalkan sebuah telefon pintar baharu mereka iaitu Honor Magic 2. Selain daripada pelancaran model berkenaan, Honor turut mengumumkan penawaran Honor Watch Magic.

Honor Magic Watch hadir dengan skrin bersaiz 1.2 inci bersama panel AMOLED berbentuk bulat dan dioperasikan pada antaramuka jam dibangunkan oleh Honor sendiri selain turut kalis air.

Honor mengatakan ia turut menyokong pemantauan kadar jantung yang berterusan selama 24 jam dan pengesanan tidur melalui ciri Trusleep 2.0. Selain itu, ia juga boleh mengawasi tekanan pengguna secara real-time selain memberi latihan pernafasan ketika bersenam.

Melengkapinya juga adalah sokongan GPS, GLONASS, dan Beidou. Ia turut dilengkapi dengan fungsi kompas dan NFC. Honor Watch Magic didatangkan dengan dua warna menarik iaitu Magic Black (¥899 – Kira-kira RM540~) dan Magic Moonlight Silver (¥999- kira -kira RM600~) di pasaran China.


Hello Kuantan! Sekarang Bandar Anda Dah Ada Uber!

Hujung tahun 2016, Uber telah meluaskan operasi mereka ke Seremban! Tahun 2017, mereka memulakan langkah pertama dengan menjejakkan operasi mereka ke bandar Kuantan pula.

Bermula sekarang, penduduk dan pengunjung yang berada di Kuantan sudah boleh menggunakan aplikasi Uber bagi mendapatkan servis ridesharing untuk bergerak ke mana-mana pada kadar yang lebih mesra ekonomi.

Selain itu, bagi mereka yang ingin menambah pendapatan, terutamanya kepada penduduk Kuantan, anda bolehlah mendaftarkan diri sebagai pemandu Uber. Anda boleh baca dahulu syarat-syarat menjadi pemandu Uber dan juga melakukan pendaftaran di laman rasmi Uber.


Chrome Untuk Peranti Android Bakal Sokong Video HDR

Berdasarkan kepada pendedahan yang telah dikongsikan dalam forum yang popular di kalangan pemilik peranti Android iaitu XDA, pelayar Google Chrome dikatakan bakal menyokong fungsi paparan video HDR tidak lama lagi. Ramalan ini dibuat setelah salah seorang daripada blogger di dalam forum itu telah menemui dua set data HDR di dalam Chromium Gerrit. Penambahbaikan ini memastikan pengalaman menonton video yang lebih berkualiti tinggi pada masa akan datang.

Sebagai rujukan, platform Android secara rasminya telah menyokong fungsi memain semula video HDR bermula dari Android 7.0 Nougat. Malah kebanyakan peranti flagship di pasaran juga telah menampilkan sokongan kandungan HDR. Sungguhpun begitu, masih belum diketahui bilakah peranti Android akan menerima kemas kini terbaru untuk Google Chrome ini.


Samsung Galaxy A80 Ditawarkan Pada Harga RM2,499? ~ Sesi Pra -Tempahan Kini Dibuka!

Sebelum ini kami pernah berkongsi artikel mengenai Samsung Galaxy A80 bakal dipasarkan bermula Julai – namun belum ada sebarang maklumat didedahkan untuk penawaran di pasaran tempatan.

Walau bagaimanapun, muncul satu kejutan apabila penjual tempatan, Direct D kini mula membuka sesi pra-tempahan untuk peranti berkenaan. Menerusi posting Direct D di Facebook, Samsung Galaxy A80 ditawarkan pada harga RM2,499 (8GB + 128GB).

Lebih menarik, setiap pembelian didatangkan dengan penawaran sejumlah hadiah eksklusif termasuk professional tripod, Samsung MG-920 Bluetooth Headset dan Samsung Glass Bottle. Selain itu, waranti selama setahun turut di tawarkan.

Tersedia dalam tiga warna menarik seperti Angel Gold, Ghost White dan Phantom Black, peranti ini dijangka tersedia bermula 13 Julai 2019. Untuk maklumat lanjut, layari Direct D. Kekal bersama eRing untuk lebih info terkini.


ASUS Bakal Memperkenalkan Barisan Produk Bagi Pelajar Pada 15 Julai Ini!!

Menurut satu laporan daripada GSMArena, ASUS bakal memperkenalkan barisan peranti terbaharunya yang memberi fokus kepada pelajar pada 15 Julai ini.

Buat masa ini masih belum diketahui barisan produk yang bakal diperkenalkan pada pelancaran itu nanti tetapi mungkin bukan hanya komputer riba, malahan tablet juga bakal diperkenalkan.

Jadi, teruskan bersam kami, bagi mengetahui maklumat lanjut mengenai berita ini.


LG OLED dan LG Super UHD Terbaik Dalam Arena TV

LG eletronik meneruskan inovasinya ke barisan hadapan dengan memenangi beberapa anugerah pengiktirafan tertinggi oleh pengguna di AS. Paparan OLED juga telah diperkenalkan pada tahun 2013, dan sehingga kini ia masih lagi relevan untuk digunakan.

Model yang mengambil tempat dalam pelancaran di Korea ini ialah LG SIGNATURE OLED TV dengan rekaan nipis seperti pisau, B7 dan C7 LG OLED TV yang boleh dilekatkan di dinding. Menurut Brian Kwon, pengerusi hiburan rumah LG Elektronik, teknologi OLED adalah teknologi terbaik yang ada pada TV buat masa ini.

Selain itu, TV OLED ini menghasilkan gambar berkualiti, sudut pandangan baik, dan serba boleh dalam setiap prestasi. LG juga yang pertama mengeluarkan TV OLED dalam industri dengan pelbagai pilihan saiz. Tidak seperti teknologi LCD, ia tidak mampu menghasilkan warna hitam yang jitu. LG juga telah menduduki carta teratas yang menyediakan teknologi Nano Cell iaitu paparan terbaik pernah diletakkan pada TV jenis LCD.

Kedua-dua LG OLED dan LG SUPER UHD TV boleh memainkan format dalam bentuk HDR termasuk HDR10, Dolby Vision dan yang terbaru HLG HDR. Disamping itu, kesemua model TV LG 2017 telah memangi anugerah TV pintar menggunakan platfom webOS 3.5.


Zoomlion Bawa Pemasaran Luar Talian ke Dalam Talian dengan Inisiatif “Pemasaran Awan” Baharu Susulan Wabak COVID-19

Zoomlion tarik lebih 300,000 tontonan mencatat rekod bagi pelancaran dalam talian pertama dalam industri

CHANGSHA, China, 16 Mac 2020 /PRNewswire/ — Zoomlion Heavy Industry Science and Technology Co, (01157.HK), pembuat peralatan kejuruteraan dan pertanian Cina yang terkemuka, telah membawa pemasaran luar taliannya ke dalam talian menerusi pelancaran model “Pemasaran Awan” baharu sebagai respons kepada wabak coronavirus.

“Sebagai respons kepada coronavirus, kami telah mula mempercepatkan strategi pemasaran dalam talian kami dan telah meningkatkan kehadiran Douyin, Kuaishou dan strim langsung kami. Susulan pelancaran dalam talian beberapa produk, kami telah dapat menyaksikan peningkatan yang jelas dari segi peminat dan jualan,” kata En. Huang Jianbing, Penolong President Zoomlion dan Pengurus Besar Zoomlion Pumping Machinery.

Sejak 4 Februari, Zoomlion telah menjemput ketua pakar teknikalnya daripada cawangan-cawangan berbeza dan subsidiari-subsidiari untuk menjalankan siaran langsung pada setiap petang bagi memperkenalkan dan mendemonstrasikan produk-produk konkrit, tolak tanah, kren bergerak dan pengangkat binaan di seluruh negara, menerima ribuan penonton setiap hari.

Siaran langsung “Pelancaran Besar-besaran Trak Pam Siri-Lingyun” diadakan di kilang pengeluaran Zoomlion pada 11 Mac lalu. Ia terdiri daripada dua bahagian: bahagian pengenalan dan sesi Soal Jawab bersama pakar, En. Gao Rongzhi, hadiah percuma permainan dan model trak. Acara secara langsung dengan penglibatan tinggi itu telah dapat menarik 327,700 pengunjung, menerima 881,986 tanda suka dan 42,472 ulasan.

Satu siaran langsung bertema “Malam Amal Zoomlion” yang diadakan oleh Zoomlion Earthmoving Machinery pada 29 Februari menarik minat lebih 60,000 pengikut dan menjual 620 mesin pengorek semasa siaran langsung berdurasi satu jam setengah itu.

“Kesan daripada promosi dalam talian melangkaui jangkaan kami. Zoomlion terletak di Changsha, sebuah Bandar Tenggara China, maka ia amat sukar untuk pelanggan di barat laut dan timur laut China untuk mengambil bahagian dalam acara-acara pemasaran di lapangan kami. Walau bagaimanapun, dengan siaran langsung ini, mereka boleh melihat dengan lebih terperinci pada prestasi produk dan berinteraksi bersama pakar-pakar kami,” tambah En. Huang.

Jurutera-jurutera dan pakar-pakar teknikal biasanya bekerja di belakang tabir, namun kini mereka menjadi “selebriti Internet” dengan kumpulan peminat mereka sendiri yang semakin bertambah.

Model “Pemasaran-Awan” baharu ini mempunyai perkhidmatan promosi dalam talian, jualan serta khidmat pelanggan dan dijangka menjadi ciri penting dalam rancangan masa depan Zoomlion untuk mencapai pertumbuhan.

Ditubuhkan pada tahun 1992, Zoomlion Heavy Industry Science & Technology Co., Ltd. ialah sebuah perusahaan pembuatan peralatan berkualiti tinggi yang menggabungkan jentera kejuruteraan, jentera pertanian dan perkhidmatan kewangan. Syarikat kini menjual lebih daripada 600 produk canggih daripada 55 barisan produk yang meliputi sepuluh kategori utama.


Songtradr Memperoleh AS$50 Juta dalam Pusingan Pembiayaan Siri D

Modal baharu ini akan mendorong pertumbuhan dan meningkatkan bahagian data dan teknologi Songtradr

LOS ANGELES, 21 Jun 2021 /PRNewswire/ — Songtradr, pasaran pelesenan muzik B2B terbesar di dunia, hari ini mengumumkan pusingan pembiayaan Siri D yang terlebih langganan dan bernilai sebanyak AS$50 juta telah dilengkapkan serta menjadikan jumlah pembiayaan syarikat setakat ini bernilai lebih AS$100 juta yang memberi nilaian syarikat tersebut melebihi AS$300 juta.

“Songtradr sedang berkembang pesat sambil kami terus membangunkan ekosistem muzik B2B didayakan teknologi dan menyepadukan pengambilalihan baharu kami. Kejayaan menarik pelabur cip biru seperti ini ke dalam pusingan ini semakin menyokong visi kami tentang industri muzik akan datang dalam dunia digital yang berkembang pesat serta menyediakan asas yang kukuh untuk masa hadapan,” kata Paul Wiltshire, Ketua Pegawai Eksekutif Songtradr. “Songtradr mengalami pertumbuhan hasil melebihi 100% dari tahun ke tahun pada tahun 2020 dan kami berada di landasan yang betul untuk mencapainya lagi pada tahun 2021.”

Pusingan pembiayaan ini merangkumi para pelabur institusi yang berpangkalan di Australia iaitu Regal, Aware Super, Perennial, Argo dan Greencape serta pelaburan susulan daripada Pengasas/Ketua Pegawai Eksekutif Wisetech Global (ASX: WTC), Richard White. Pusingan Siri C bernilai AS$30 juta yang diperoleh syarikat sebelum ini telah dilengkapkan pada bulan Ogos 2020.

“Saya telah menyaksikan Songtradr berkembang dengan pesat sepanjang 3 tahun yang lalu. Pada ketika itu, Paul dan pasukannya tidak henti menyampaikan visi mereka yang mengagumkan dari semua sisi piawaian,” kata Richard White, Pengasas merangkap Ketua Pegawai Eksekutif Wisetech Global. “Songtradr telah meningkatkan pertumbuhan organiknya yang kukuh dengan hala tuju produk bersasaran tinggi melalui strategi Penggabungan dan Pengambilalihan (M&A) yang amat memberi impak serta meningkatkan lagi potensi pertumbuhan jangka panjang. Saya percaya syarikat itu kini mempunyai skala, jejak global dan bakat untuk mempercepat rancangannya bagi mengubah industri muzik.”

Sejak pelengkapan pusingan pembiayaan Siri C, Songtradr telah melaksanakan strategi M&A untuk memperkukuh ekosistemnya dengan syarikat muzik kreatif berfokuskan teknologi yang terkemuka di dunia melalui pengambilalihan agensi muzik kreatif terbesar di dunia iaitu MassiveMusic serta Cuesongs, Song Zu, Pretzel dan Tunefind.

Songtradr ialah sebuah syarikat global yang beribu pejabat di Los Angeles dan mempunyai pejabat-pejabat di seluruh Eropah dan rantau Asia Pasifik yang mengkhusus dalam pengedaran dan pelesenan muzik kepada pelbagai pelanggan cip biru termasuk Disney, Netflix, Apple, Coca-Cola, Amazon dan Google. Ekosistem syarikat ini menghubungkan lebih 600,000 seniman, pencipta lagu dan pemilik hak muziknya kepada pasaran pembeli muzik B2B seperti jenama, agensi pengiklanan, platform penstriman, rangkaian SVOD, filem, TV, syarikat permainan dan pempengaruh.

Songtradr ialah pasaran pelesenan muzik B2B terbesar di dunia yang menyediakan pencipta muzik dan pemilik hak cipta dengan penyelesaian lengkap yang didayakan teknologi untuk menguruskan hak cipta dan pengewangan di samping menyediakan pengguna muzik B2B seperti jenama, pengiklan, pembuat filem, rangkaian langganan video atas permintaan (SVOD) dan syarikat penyiaran, permainan, penstriman dan platform media sosial dengan akses muzik yang dipandu AI serta berkecekapan tinggi.

Keywords:  Banking/Financial Service Broadcast Technology Computer/Electronics Entertainment Music Accounting news, issues Broadcast feed announcements Corporate Expansion Financing agreements


Dapatkan Samsung Galaxy S8 dan S8+ Dengan Tawaran Istimewa

Jika anda berminat untuk mendapatkan peranti terbaru dari Samsung ini, anda boleh mendapatkannya di Roadshow yang diadakan di Sunway Pyramid (Lembah Klang), Queensbay Mall (Penang) dan Sutera Mall (Johor Bahru) serta kesemua 76 cawangan Samsung Experience Store bermula pada 5 Mei sehingga 7 Mei 2017 iaitu berlangsung selama 3 hari.

Dengan adanya program ini, para pembeli boleh mendapatkan peranti terbaru Samsung Galaxy S8 dan S8+ dengan kit permulaan Edisi Terhad yang mengandungi sarung peranti berwarna jernih, pelindung skrin, kabel USB Type-C dan juga dok pengecas tanpa wayar. Tambahan lagi, anda juga akan diberikan sebuah powerbank berkapasiti 5100mAh.

Selain dari itu, para pembeli akan ditawarkan pembelian dengan pembelian (PWP) iaitu Gear VR bersama alat kawalan (bernilai RM499) dan Gear 360 terbaru (bernilai RM999) dengan potongan harga sebanyak 50% dengan setiap pembelian Samsung Galaxy S8 ataupun S8+!

Pihak Samsung juga menerima peranti lama anda dalam kempen Trade-Up untuk masa yang terhad. Apa yang perlu anda buat ialah kunjungi Samsung Experience Store seluruh negara, lokasi Roadshow atau pengedar sah dan terima rebat istimewa untuk pembelian Samsung Galaxy S8 dan S8+.


Tambah Nilai RM100 Di TuneTalk, Dapat Telefon 2G Percuma!

Selalunya jika tambah nilai kredit prabayar sebanyak RM100, kita biasanya dapat data percuma atau kredit tambahan sahaja bukan? TuneTalk kini menawarkan sebuah telefon 2G percuma kepada pengguna, jika membuat tambah nilai sebanyak RM100. Telefon yang ditawarkan adalah Ninetology Vox Plus, yang boleh bersambung ke Internet melalui rangkaian 2G.

Promosi telefon percuma ini berjalan dari 6 Mac 2018 sehingga kehabisan stok. Untuk mendapatkan telefon ini secara percuma, pengguna perlu membuat tambah nilai RM100 menerusi kedai online TuneTalk dan tambah nilai ini dibuat secara manual. Pengguna akan menerima panggilan dari TuneTalk dalam masa 48 jam selepas membeli tambah nilai. Promosi ini turut terbuka kepada pengguna Tone Excel dan Tone Plus.

Telefon 2G percuma ini akan dihantar dalam masa 7 hari bekerja, ke mana-mana lokasi di seluruh Malaysia. Untuk maklumat lanjut, anda boleh layari promosi TuneTalk RM100 Reload Bundle.


Siri HONOR 9X Kini Rasmi – Dijual Pada Harga Bermula RM837

HONOR baru sahaja melancarkan peranti terbaharunya iaitu siri HONOR 9X iaitu HONOR 9X Pro dan HONOR 9X yang pastinya memberikan pretasi yang terbaik. Bakal dijual pada harga bermula dari RMB1399 (kira-kira RM837).

Menariknya kedua-dua peranti ini dilihat persis sama dengan beberapa perbezaan dari aspek spesifikasi.

Kedua-dua peranti ini dikuasakan dengan Kirin 810. Tampil dengan aspek memori yang sangat baik iaitu sehingga 8GB RAM dan storan sehingga 256GB.

Paparan peranti ini juga sangat baik apabila dihadirkan dengan saiz 6.59 inci Full HD+ display. Sekaligus memberikan kepuasan tontonan kepada pengguna.

Kamera juga tidak mengecewakan apabila HONOR 9X hadir dengan dwi kamera iaitu bagi kamera belakang. Manakala bagi HONOR 9X Pro hadir dengan tri-kamera iaitu 48MP + 8MP + 2MP.

Tampil dengan sistem pop-up kamera yang mana ia disertakan dengan 16MP bagi kamera hadapan.

Kapasiti bateri juga tidak mengecewakan apabila dihadirkan dengan 4000mAh (USB-C). Pastinya mampu untuk bertahan seharian.

Dalam pada itu, peranti ini turut mempamerkan spesifikasi gaming yang baik apabila hadir dengan GPU Turbo 3.0.

Menariknya bagi HONOR 9X Pro, ia hadir dengan sistem penyejukkan yang dikenali sebagai The Nine.

Terdapat 2 varian yang bakal dijual bagi 9X Pro iaitu 8GB + 128GB yang bakal dijual pada harga RMB2199 (kira-kira RM1316). Manakala bagi varian 8GB + 256GB, ia dijual pada harga RMB2399 (kira-kira RM1435.71)

Bagi HONOR 9X pula, terdapat 3 varian iaitu 4GB + 64GB akan dijual pada harga RMB1399 (kira -kira RM837). Bagi varian 6GB + 64GB pula dijual pada harga RMB1599 (kira-kira RM957). Manakala bagi 6GB + 128GB ia bakal dijual pada harga RMB1899 (kira-kira RM1136).


Wanita Dari Kedah Ini Membelanjakan RM38,940 Hanya Membeli OPPO F5

Seorang wanita dari Kedah berhabis RM38,940 membelikan telefon pintar OPPO F5 kepada pekerjanya. Beliau yang seorang ahli perniagaan dikatakan peminat tegar jenama OPPO. Sebanyak 30 unit OPPO F5 yang berharga RM1,298 seunit telah dibeli olehnya.

Ditanya mengapa memilih OPPO, beliau menjawab dia sendiri sudah menggunakan jenama ini dan sangat tertarik dengan ciri yang terbaru yang diperkenalkan. Lebih-lebih lagi, duta yang memperagakan OPPO F5 adalah selebriti yang cantik dan terkenal iaitu Dilireba dan Yoga Lin.

OPPO F5 yang memiliki skrin hampir penuh ini mula dipasarkan 11 November yang lalu. Dikatakan, tempahan yang dibuat untuk peranti ini adalah empat kali ganda lebih tinggi berbanding tempahan untuk model OPPO F1s terdahulu.

Ini disebabkan peranti OPPO F5 dimuatkan dengan kamera selfie pintar, ia boleh menangkap gambar dengan terang dan jelas walaupun keadaan cahaya yang malap. Harganya pula tidak begitu tinggi menjadikan pengguna tidak perlu berfikir panjang untuk mendapatkannya.

Bagi anda yang berminat, boleh membuat pembelian terus di gedung atas talian Lazada, 11street, dan Shoppe atau rakan telkom Celcom serta Senheng selain pengedar sah seluruh Malaysia.


IFA 2018 : Sony WH-1000XM3 Dilengkapi Dengan Port USB Type-C

Sempena acara IFA 2018 yang berlangsung di Berlin kali ini, Sony telah memperkenalkan sejumlah produk baru keluaran mereka. Antaranya, fon kepala Sony WH-1000XM3 tanpa wayar.

WH-1000XM3 dilancarkan sebagai tambahan produk terbaru dalam siri 1000X siri tanpa wayar dengan beberapa penaiktarafan pada rekaan dan fungsi. 1000XM3 mempunyai reka bentuk baru yang lebih langsing dan ringan selain kemaskini pada rekaan pad telinga serta kepala yang lebih tebal.

Fon telinga ini akhirnya boleh dicas menggunakan kabel USB Type-C dan bateri yang digunakan mampu memberikan tempoh penggunaan sehingga 30 jam dengan sistem pembatalan hingar diaktifkan. Cip HD Noise Cancelling Pro cessor QN1 yang terkini menjanjikan pembatalan hingar yang lebih baik berbanding model terdahulu.

Pada masa sama, Sony juga melancarkan fon kepala sukan WF-SP900 tanpa wayar yang menawarkan rintangan air dan habuk serta dilengkapi dengan storan dalaman. Selain itu, Sony turut mempamerkan pemain muzik digital DMP-Z1 dengan penguat analog output tinggi dan fon kepala stereo IER-Z1R di telinga dengan tindak balas frekuensi sehingga 100kHz.

Tidak ketinggalan, Sony turut memperkenalkan fon kepala monitor IER-M9 dan IER-M7 yang mana memberikan kualiti pengasingan dan kestabilan pada bunyi yang kebiasaannya dicari para artis semasa persembahan secara langsung.


Huawei MediaPad T5 Tersedia Pada 28 Januari – Dijual Pada Harga RM999

Baru-baru ini Huawei mengumumkan bahawa Huawei MediaPad T5 akan tersedia pada 28 Febuari ini. Namun pihak huawei tampil untuk memperbetulkan tarikh berkenaan yang mana tarikh sebenar ia bakal tersedia adalah pada 28 Januari ini.

Huawei meminta maaf di atas maklumat yang kurang tepat pada majlis pelancaran tersebut dan berharap agar semua cakna dengan maklumat ini.

Peranti ini bakal tersedia di HUAWEI Experience Stores, zon pameran dan pengedar sah. Peranti ini akan dijual pada harga RM999. Bagi setiap pembelian HUAWEI MediaPad T5, ia turut didatangkan sekali dengan flip case secara percuma yang berharga RM119.

Bagi mendapat maklumat lanjut, anda bolehlah melayari laman sesawang Huawei atau terus ke halaman rasmi Facebook Huawei.


Realme Mengadakan Promosi Happy Party Day: Diskaun Sehingga 79%!

Bulan Peminat Ultra istimewa Realme Malaysia tidak terhad kepada promosi besar 12.12 mereka, kerana mereka akan mengadakan Jualan Selepas Pesta di Lazada dan Shopee dan semua kedai sah realme mulai 15 Disember. Peminat Realme boleh menantikan segala-galanya daripada peralatan pintar hingga telefon pintar unggul, realme GT ME dan peranti lain yang sesuai untuk dihadiahkan pada Krismas yang akan datang. Ini adalah acara promosi yang anda tidak boleh ketinggalan!

Berikut adalah beberapa diskaun yang ditawarkan oleh realme After Party Sale untuk peminat realme:

Mulai sekarang hingga akhir Disember, pastikan anda menyemak semua kedai sah realme, kedai Shopee rasmi, kedai Lazada rasmi dan kedai global Shopee untuk mendapatkan tawaran hebat ini dan banyak lagi!

Untuk maklumat promosi lanjut, sila ikuti laman Facebook realme Malaysia


Peraduan Fotografi #BeautyInMalaysia Menerima Sambutan Hebat Lebih 1,000 Penyertaan

Hampir sebulan peraduan fotografi #BeautyinMalaysia diadakan oleh honor Malaysia, sebanyak lebih 1,000 penyertaan telah diterima dari pengguna honor di seluruh negara.

Pemenang hadiah utama, Ceciliamesney bertuah membawa pulang Vespa Primavera 150, manakala tiga pemenang lain adalah Ang Boris, Sulhidi Eddy dan Zulhilmi Abdullah Azizi berjaya memenangi honor 10, peranti berkuasa dengan warna kemasan Aurora dan sokongan AI.

#BeautyinMalaysia adalah inisiatif honor untuk melibatkan peminat dan pelanggan mereka dalam menerokai keindahan Malaysia melalui peranti honor. Salah seorang pemenang honor 10 Zulhilmi Abdullah Azizi berkata rekaan warna aurora menjadikan honor 10 sebuah peranti pintar yang sangat cantik di samping kuasa penggambaran yang hebat padanya.

Untuk maklumat lanjut mengenai peraduan ‘Beauty in Malaysia’, boleh layari Facebook honor Malaysia.


Lebih Ganjaran Dengan ShopeePay Pada Tahun Baru Cina!!!!

Gandakan sambutan Tahun Baru Cina ini dengan ShopeePay Day yang akan berlangsung pada 1 Februari 2022. Pengguna boleh menebus lebih ganjaran di samping berpeluang untuk menerima pulangan tunai syiling 12% dengan perbelanjaan minima RM25. Untuk menikmati promosi pulangan tunai syiling menarik ini, kunjungi tawaran masa terhad ShopeePay melalui ShopeePay Near Me dari pedagang terpilih seperti Family Mart, Giant, KK Super Mart, Lotus’s, MR DIY, Blackwhale, MyNews dan banyak lagi.

Bagi pengguna ShopeePay kali pertama, anda akan berpeluang untuk menerima baucar RM3 dari pedagang seperti KFC, A&W, Eco Shop dan 7-Eleven apabila mengaktifkan serta membuat pembayaran menggunakan ShopeePay.

Tambahan, ShopeePay juga menawarkan ganjaran sehingga 88,888 syiling Shopee kepada pengguna apabila mereka menambah nilai dompet digital dengan nilai minimum RM30 pada 1 Februari 2022. Di samping itu, bersempena musim perayaan ini, jika pengguna melakukan pemindahan wang menerusi ciri E- Ang Pow Shopee kepada keluarga dan rakan, anda juga akan berpeluang untuk memenangi sehingga 8,888 syiling Shopee.

Musim perayaan nyata tidak akan lengkap tanpa hidangan lazat dan minuman yang menyegarkan. Raikan sambutan tahun harimau dengan promosi makanan mengiurkan daripada ShopeeFood. Tidak kira sesi makan bersama keluarga, mahupun perjumpaan kecil bersama rakan-rakan, ShopeeFood akan menghantar pilihan makanan dan minuman anda secara percuma apabila pembayaran dilakukan dengan ShopeePay.

Selain penghataran percuma, pengguna juga boleh menebus diskaun makanan sepanjang hari RM8 dan RM3 dengan perbelanjaan minimum RM18 dan RM8 daripada pelbagai pedagang antaranya Tiger Sugar, Lim Fried Chicken dan Salad Atelier.

Untuk maklumat lanjut mengenai ShopeePay Day 1 Feb, layari https://shopee.com.my/m/shopeepayday.


HUAWEI Bakal Melancarkan Siri HUAWEI Mate 50 Pada 6 September Ini??

Ada sesuatu yang menarik bagi peminat peranti daripada HUAWEi yang mana dikhabarkan HUAWEi bakal melancarkan siri baharu peranti terbaharunya yang dikenali sbeagai HUAWEi Mate 50 tidak lama lagi!!!

HUAWEI bakal melancarkan peranti ini pada 6 September dan ini telah diumumkan menerusi laman sesawang Weibo.

Berkemungkinan anda akan melihat 4 model yang akan dilancarkan antaranya ialah HUAWEI Mate50, HUAWEI Mate50 Pro, HUAWEI Mate50 RS dan HUAWEI Mate50 E.

MEsti tidak sabarkan?? Jadi, sama-sama kita nantikan!!!


Tertiris?! realme 6i Tampil 48MP Kuad Kamera + Pengecasan Pantas 18W

Tidak lama sahaja realme 5i (Klik Reviu) diperkenalkan di pasaran tempatan pada harga mampu milik RM599, kini ada khabar angin mengatakan generasi baharu realme 6i pula akan tiba melalui laman rasmi FCC.

Menurut sumber, peranti dengan nama model RMX2040 ini sebenarnya adalah realme 6i. Ia masih mengekalkan rekaan takuk kecil, dibekalkan bateri 5,000mAh dan mungkin disokong oleh teknologi pengecasan pantas 18W mengikut apa yang dilihat dalam gambar tertiris.

Bahagian kamera hadir dengan 48MP kuad kamera, lensa lain tidak diketahui konfigurasi lagi. Ukuran realme 6i adalah 164.4 x 75.x 9.0mm dan berat 195g, untuk saiz skrin pula mungkin menggunakan paparan 6.52”.

Adakah peranti berbadan putih ini seperti mana yang dikatakan adalah realme 6i? kita nantikan info selanjutnya dari pihak realme.


Tablet Android Terpilih Dan Telefon Android 5.0 Lollipop Kini Sokong Google Assistant

Google Pixelbook – komputer riba atau komputer hibrid tablet yang pertama menerima Google Assistant
Sebagaimana yang kita sedia maklum, fungsi pembantu maya Google Assistant sebelum ini hanya boleh diakses pada telefon pintar yang dioperasikan oleh Android 6.0 Marshmallow sahaja. Melalui sokongan Google Assistant, pengguna berupaya menggunakan pelbagai fungsi yang ditawarkan seperti mengingati tarikh ulang tahun seseorang, meminta peranti untuk membuat panggilan tanpa perlu mengakses peranti, memainkan muzik kegemaran dan banyak lagi.
Baru-baru ini Google telah mengumumkan bahawa fungsi Google Assistant bakal disokong pada lebih banyak peranti Android dan ini termasuklah tablet yang dioperasikan dengan Android 6.0 Marshmallow dan juga 7.0 Nougat. Malah telefon pintar dengan sokongan Android 5.0 Lollipop juga telah dilihat mula menerima Google Assistant ini.

Kemas kini pembantu maya untuk tablet ini akan bermula pada minggu hadapan di Amerika Syarikat yang telah menetapkan bahasa Inggeris sebagai tetapan peranti. Manakala untuk telefon pintar Android 5.0 Lollipop pula, kemas kini akan diterima oleh pengguna yang telah menetapkan peranti mereka dengan bahasa Inggeris, Sepanyol, Itali, Jepun, Jerman, Brazil dan juga Korea.


HUAWEI Akan Terus Kekalkan Pertumbuhan Yang Kukuh : Lembaga Pengarah

Jenama pengeluar telefon pintar terkenal, HUAWEI akan terus mengekalkan pertumbuhan prestasi pernigaan yang kukuh meskipun tiada bekalan AS dan tidak bergantung pada mana-mana teknologi serta komponen AS untuk 5G.

Dalam satu kenyataan memetik Reuters, Pengarah Eksekutif Lembaga Pengarah, William Xu berkata jika Amerika Syarikat boleh terus menyediakan HUAWEI dengan komponen maka pihaknya pasti akan mengalu-alukan. Tetapi jika tidak, HUAWEI akan terus mengekalkan pertumbuhan perniagaan yang mantap.

Terdahulu, Setiausaha Perdagangan AS Wilbur Ross berkata bahawa lesen yang membolehkan syarikat AS untuk menjual komponen kepada HUAWEI “akan datang tidak lama lagi”. Ross juga berkata, pihaknya telah menerima 206 permintaan untuk lesen.


CGTN: Hari Bapa: Tiga ‘harta’ Xi Jinping peroleh daripada bapa beliau

BEIJING, 22 Jun 2021 /PRNewswire/ — Jatuh pada hari Ahad ketiga bulan Jun, Hari Bapa akan diraikan pada tanggal 20 Jun tahun ini.

File photo of Xi Jinping (L) with his father Xi Zhongxun. /CMG

Bapa sentiasa mempunyai pengaruh yang besar ke atas anak-anaknya, begitu jugalah yang terjadi kepada Presiden Cina Xi Jinping.

Terdapat sekurang-kurangya tiga sifat yang diwarisi oleh Xi daripada bapa beliau Xi Zhongxun (1913-2002), seorang pemimpin Parti Komunis China (CPC) dan negara tersebut.

Ramai pemimpin Cina memulakan kerjaya mereka dari peringkat bawah, melalui kesukaran yang dihadapi oleh rakyat biasa dan memahami keperluan rakyat, yang meletakkan asas kukuh terhadap pendekatan mereka yang praktikal dan berorientasikan rakyat dalam merangka dasar negara.

Falsafah berorientasikan rakyat ialah salah satu harta paling penting yang diwarisi oleh Xi Jinping daripada bapa beliau yang percaya bahawa pegawai dan rakyat jelata adalah sama rata dan mereka perlu sentiasa hidup dalam kalangan rakyat.

Bapa beliau pernah memberitahu anak lelakinya: “Walau setinggi manapun jawatan yang kamu sandang, berbaktilah kepada rakyat dengan bersungguh-sungguh, pertimbangkan kepentingan rakyat sepenuh hati kamu, kekalkan hubungan yang erat bersama rakyat dan sentiasalah mesra dengan rakyat.”

Tidak berganjak daripada laluan untuk “berkhidmat kepada rakyat,” Xi Jinping melawat 14 kawasan berhampiran di China yang mengalami kemiskinan melampau selepas menjadi setiausaha agung Jawatankuasa Pusat Parti Komunis China (CPC) pada November 2012. Beliau melawat kampung serta isi rumah dan memberitahu masyarakat bahawa beliau hanyalah “seorang yang berkhidmat untuk rakyat.”

Semasa lawatan pemeriksaan domestik beliau, Xi Jinping sentiasa berbual-bual bersama penduduk tempatan, mengambil berat akan kehidupan harian mereka dan menegaskan tanggungjawab untuk berkhidmat kepada rakyat bersama pegawai-pegawai yang lain.

Parti tersebut telah memenangi sokongan sepenuh hati rakyat kerana ia sentiasa berkhidmat kepada rakyat sepenuh jiwa raga dan berusaha demi kesejahteraan semua kumpulan etnik, menurut Xi berkali-kali.

Mewarisi pendekatan bersifat realistik daripada bapa beliau, Xi Jinping melawat kesemua kampung di Zhengding, Wilayah Hebei sepanjang tempoh perkhidmatan beliau sebagai ketua Parti daerah pada tahun 1980-an. Kemudian di Ningde, Fujian, beliau melawat sembilan wilayah dalam tempoh tiga bulan pertama sebagai setiausaha Jawatankuasa Wilayah Ningde CPC dan melawat kebanyakan bandar selanjutnya.

Selepas beliau dipindahkan ke Wilayah Zhejiang, timur China pada tahun 2002, beliau melawat kesemua 90 wilayah dalam lebih setahun lamanya. Semasa tempoh perkhidmatan beliau yang singkat di Shanghai pada tahun 2007, beliau melawat kesemua 19 daerah dan wilayahnya dalam tempoh tujuh bulan.

Pembentukan Rancangan Lima-Tahun ke-14 (2021-2025) negara tersebut untuk Pembangunan Ekonomi dan Sosial serta sasaran masa depan untuk tahun 2035 turut memperlihatkan kepatuhan Xi Jinping terhadap kajian dan penyelidikan.

Dengan mengadakan dan mempengerusikan sejumlah simposium, beliau mendengar pendapat dan nasihat mengenai pembangunan ekonomi dan sosial negara dalam tempoh rancangan daripada semua lapisan masyarakat.

Keluarga Xi mempunyai tradisi dengan bersikap tegas terhadap anak-anak dan menjalani kehidupan yang serba sederhana. Xi Zhongxun percaya bahawa sekiranya seorang pegawai kanan Parti ingin mendisiplinkan orang lain, beliau harus bermula dengan diri dan keluarga beliau terlebih dahulu.

Xi Jinping dan adik lelaki beliau pernah memakai pakaian dan kasut daripada kakak-kakak mereka. Selepas Xi Jinping menjadi seorang pegawai terkemuka, ibu beliau mengadakan pertemuan keluarga untuk melarang adik-beradiknya daripada terlibat dalam perniagaan di tempat Xi Jinping bertugas.

Xi Jinping meneruskan tradisi keluarga beliau dan bersikap tegas dengan anggota keluarga beliau. Di mana sahaja beliau bertugas, beliau memberitahu mereka agar tidak menjalankan perniagaan di tempat itu atau melakukan apa-apa sahaja menggunakan nama beliau, jika tidak, beliau akan “bertindak tanpa belas kasihan”. Sama ada di Fujian, Zhejiang atau Shanghai, beliau berjanji di mesyuarat-mesyuarat rasmi bahawa tiada sesiapapun dibenarkan mendapatkan faedah peribadi menggunakan nama beliau dan mengalu-alukan pengawasan berhubung hal ini.


PlayStation 5 Bakal Dilancarkan Penghujung Tahun Hadapan!!! – Tampil Dengan Fungsi Yang Dipertingkatkan

Ini ada berita yang best giler buat kaki game apabile Sony melalui laman rasmi Playstation di Jepun telah mengumumkan PlayStation 5 bakal dilancarkan penghujung tahun hadapan.

Menurut Presiden dan Ketua Pegawai Ekskutif Sony Interactive Entertainment, alat kawalan PS5 ini akan dihadirkan dengan mengubah fungsi gegaran alat kawalan Dualshock kepada teknologi haptic. Selain itu, butang kawalan L2 dan R2 dikhabarkan akan ditukarkan kepada pemicu adaptif.

Berkemungkinan alat kawalan ini akan dinamakan sebagai Dualshock 5. Lebih menarik, Sony telah mengesahkan bakal menggunakan USB-C dan bateri yang lebih besar pada alat kawalan tersebut.

Bagi permainan fizikal pula, ia akan menggunakan cakera bersaiz 100GB dan mampu untuk memainkan cakera 4k Bluray menurut laporan daripada Wired.

Jadi sama-sama kita nantikan kehadirkan PlayStation 5 ini!!!


ASUS ROG, Activision Jalin Kerjasama Untuk Call of Duty: Black Ops 4

ASUS Republic of Gamers (ROG) telah mengumumkan kerjasama dengan pihak Activision, untuk Call of Duty® : Black Ops 4. Dari 10 September hingga 12 Oktober, ROG akan menjadi pembekal permainan PC digital pertama Call of Duty®: Back Ops 4.

Setiap pembelian produk ROG yang terpilih selama tempoh promosi akan melayakkan pengguna mendapat akses kepada edisi Digital Standard Call of Duty: Black Ops 4. Difahamkan, berikut adalah antara produk ROG yang terpilih :

Tawaran ini tertakluk kepada terma dan syarat. Untuk maklumat terkini dan lanjut, sila layari laman sesawang ROG.


Maxis Melancarkan Program Tanggungjawab Korporat Perdana, Maxis eKelas

Hari ini, Maxis telah mengambil langkah penting dalam misinya mengarus-perdanakan pendidikan digital untuk rakyat Malaysia dengan pelancaran Maxis eKelas. Program ini memanfaatkan teknologi dan Internet, ia adalah inisiatif pendidikan digital selepas waktu persekolahan biasa bertujuan meningkatkan prestasi akademik pelajar di pinggir dan luar bandar Malaysia. Tumpuan program ini adalah pada mata pelajaran kritikal seperti Sains, Matematik dan Bahasa Inggeris, bagi tingkatan 1, 2 dan 3.

eKelas membawakan konsep pembelajaran yang menarik dan menghiburkan melalui kandungan digital dan guru berpengalaman. eKelas merapatkan jurang jarak di antara guru dan murid, ia memberikan pelajar akses segera kepada guru mata pelajran melalui video tutorial secara langsung. Maxis telah menjalankan program rintis eKelas selama setahun di lokasi-lokasi strategik seperti di Kedah, Kelantan, Selangor, Negeri Sembilan, Sarawak dan Putrajaya, kini mereka yakin bahawa eKelas mampu diperluaskan lagi dengan menetapkan misi yang lebih besar untuk tahun 2017.

Berikutan pelancaran eKelas, Maxis merancang untuk memperluaskan program ini kepada semua 118 Pusat Internet 1Malaysia di bawah jagaan Maxis, dengan tujuan mencapai 100,000 pelajar dalam masa lima tahun akan datang. Pusat Internet 1Malaysia adalah hab digital yang penting di dalam program ini, di mana di sinilah pelajar dapat menggunakan kemudahan dan mengakses kandungan digital eKelas.

Layari Maxis eKelas untuk maklumat lanjut mengenai program ini


PlayStation Store Bakal Dikenakan Cukai Digital Bermula 1 Januari 2020!

Seperti yang diketahui, Cukai SST sebanyak 6% bakal dikenakan ke atas pembelian pada platform atas talian. Justeru PlayStation Store bakal memperkenalkannya pada 1 januari 2020 ini menerusi platformnya.

Menurut PlayStation Asia, sungguhpun cukai tersebut bakal diperkenal pada 1 Januari, namun tanda harga permainan video PlayStation Store akan dikemas kini pada 4 – 6 Januari 2020.

Tambah mereka lagi, sungguhpun harga bagi permainan video bakal meningkat, namun tanda harga bagi perkhidmatan PlayStation Plus tidak akan dikenalkan cukai SST.


EZdiscount Kini Telah Rasmi Malaysia, Dapatkan Diskaun Barangan Serta Komisyen Apabila Anda Berkongsi Dengan Teman Anda

Berita baik buat kaki shoping atas talian di Malaysia, terbaharu aplikasi EZdiscount kini telah rasmi di Malaysia yang menawarkan barangan yang anda minati pada harga yang murah.

EZdiscount merupakan aplikasi pertama yang dibawakan oleh Tmall dan Taobao, di mana ia merupakan platform rebat beli belah eksklusif untuk rakyat Malaysia. Ia menyajikan harga yang sangat murah. Dalam erti kata lain, semakin banyak anda membeli, semakin banyak ganjaran yang bakal anda terima.

Anda bukan sahaja mendapat potongan harga dan ganjaran tetapi juga komisyen apabila anda berkongsi baucer diskaun dari EZdiscount di media sosial anda. Lebih banyak anda berkongsi, lebih ramai orang membeli maka lebih banyak komisyen yang bakal anda terima.

EZdiscount telah bekerjasama dengan syarikat telco yang terkemuka di Malaysia, mempromosikan penjenamaan, KOLs dan pasukan operasi tempatan dalam menyediakan perkhidmatan yang berkualiti dan efisyen kepada pengguna.

Apa yang perlu anda lakukan adalah dengan memuat turun EZdiscount di Playstore atau Apps Store.

Cara untuk mendapatkan baucer diskaun juga adalah mudah. Anda hanya perlu salin nama produk yang anda inginkan di Taobao dan bukan EZdiscount kemudian tampal salinan tersebut. Klik ‘Grab the Vaucher’ kemudian ia akan membawa anda ke laman Taobao. Anda kini boleh meembeli pada harga diskaun.

Cara untuk mendapatkan komisyen juga mudah. Anda hanya perlu pilih barangan yang mempunyai diskaun di EZdiscount, kemudian klik pada Share to earn. Kongsi pautan tersebut di Wechat, Facebook atau Whatsapp. Selepas teman anda membeli barangan tersebut, anda akan menerima komisyen.

Buat masa ini hanya versi Mandarin sahaja tersedia, bagi versi Inggeris ia bakal tiba pada bulan Julai ini.


Sold Out! realme Buds Air Terjual Bagai ‘Pisang Goreng Panas’, Memang Laku Keras!

Amat mengejutkan! Kesemua 1,000 unit realme Buds Air di Shopee telah habis terjual dalam masa hanya 28 minit sahaja pada jualan pertamanya, semalam. Ini adalah satu pencapaian besar buat realme Malaysia kerana ia berjaya menarik lebih ramai orang berbanding sejumlah aksesori yang lain sebelum ini.

Satu lagi kejayaan pecah rekod buat realme Malaysia adalah realme Buds Air telah diiktiraf sebagai Best Wireless True Stereo (TWS) dan mencatatkan hasil jualan dengan angka tertinggi dalam hanya satu hari di platform, Shopee.

Untuk makluman, realme Buds Air menawarkan pengalaman audio tanpa wayar yang memberikan kebebasan mendengar muzik di mana – mana sahaja. Ciri audionya ditambah baik dengan sokongan custom R1 chip dan Bluetooth 5.0 – membolehkan sambungan segera yang stabil. Bukan itu sahaja, ia juga memberikan prestasi bateri yang baik dan akses kawalan pintar (smart assistant) yang hebat. Bagi berminat, realme Buds Air ditawarkan pada harga RM299 sahaja!


HUAWEI Mate Xs Rasmi – Sokong Kirin 990 5G + 4 Kamera + Pengecasan Pantas 55W

HUAWEI kini muncul dengan pengganti baru untuk peranti lipat mereka menerusi HUAWEI Mate Xs. Peranti ini dilihat membawakan penambahbaikan lebih ketaran berbanding generasi terdahulu.

HUAWEI Mate Xs membawakan paparan bersaiz 8″ apabila dibentang, 6.6″ untuk paparan hadapan (dilipat) dan 6.38″ skrin belakang (dilipat). Ia juga menyertakan fungsi always on display dan new multi window design. Enjin dalaman dikuasakan oleh Kirin 990 5G dengan paduan GPU Mali-G76. Untuk memori, ia dibekalkan dengan 8GB RAM + 512GB ROM.

Melengkapi peranti adalah empat kamera dengan gabungan lensa : 40MP main (wide-angle, f/1.8), 16MP (ultra-wide angle, f/2.2), 8MP (telephoto, f/2.4, OIS) dan 3D Depth Sensing Camera. Lensa ini disertakan dengan sokongan OIS dan AI Image Stabilization dengan keupayaan sehigga 30X Hybrid Zoom. Lensa ini juga menyokong ISO sehingga 204800 untuk penangkapan gambar lebih baik.

Untuk bateri, ia didatangkan dengan kapasiti 4,500mAh dengan sokongan pengecasan pantas Ultra Fast 55W SuperCharge. Di mana berupaya mengecas penuh sebanyak 85% dalam hanya 30 minit. HUAWEI Mate Xs ditawarkan pada harga €2,499 (~RM11,332).


HMD Global Berkerjasama Dengan SOTI ONE, Bantu Melicinkan Urusan Aliran Kerja Syarikat Dan Meningkatkan Produktiviti

Bagi sesebuah perniagaan pastinya memerlukan aliran kerja lancar yang melibatkan proses mengatur, memantau dan sebagainya. Kini sistem pengurusan bukan lagi hanya bergantung kepada komputer, tetapi teknologi telefon pintar kini telah berevolusi dan mampu menerajui prospek ini.

Justeru bagi membantu syarikat-syarikat mempertingkatkan produktiviti menerusi aliran kerja yang teratur, lancar dan sistematik, HMD Global yang merupakan pengedar sah rasmi peranti terkenal Nokia telah berkerjasama dengan SOTI ONE bagi memberikan 1 platform pengurusan gerak kerja syarikat terbaik.

SOTI One adalah platform yang mengintegrasikan secara intuitif kesemua keperluan Enterprise Mobility Management (EMM) anda ke dalam 1 platform yang unik dan mudah digunakan. Ini akan membantu mengurangkan kos, kerumitan dan downtime yang berkaitan dengan mobitiy kritikal perniagaan. Ia mampu menguruskan semua peranti mudah alih dan IoT di satu tempat.

Menerusi SOTI ONE ini, anda boleh menggunakan beberapa ciri menarik yang sangat mengujakan iaitu SOTI MobiControl, SOTI Assist, Soti Snap, SOTI Central, SOTI Enterprise Support, SOTI Insight dan SOTI Connect.

Justeru, barisan peranti Nokia yang sentiasa memiliki kemaskini terkini pastinya mampu menyokong sistem ini. Sebanyak 14 peranti dari Nokia yang serasi menggunakan sistem ini yang mana kesemuanya telah menerima kemaskini Android 9 Pie.

Menerusi platform ini, anda boleh menghubungkan aplikasi ini dengan semua peranti. Syarikat tersebut boleh menggunakan aplikasi ini dan menghubungkan dengan telefon pintar pekerja-pekerja.

Contohnya, anda boleh mengetahui lokasi pemandu syarikat anda yang menggunakan sistem ini. Ia sekaligus mampu memantau pekerja anda.

Justeru, SOTI bakal melaksanakan SOTI SYNC 2019 yang bakal berlangsung dari 7 hingga 10 Oktober 2019 di Toronto.

Bagi merasai penggunaan kelebihan sistem ini bagi syarikat anda, kini ada sesuatu yang menarik. Anda kini boleh memohon untuk meminjam peranti pintar Nokia bagi mencuba sistem baru ini. dengan link di sini.

Bagi mendapatkan maklumat lanjut mengenai SOTI ONE, anda boleh melayari laman sesawang SOTI ONE.


Terragraph Setanding Fiber Optik, Beri Internet 1Gbps Pada Penduduk Georgetown

YTL Communication telah melaksanakan ujian beta bagi Terragraph yang merupakan teknologi internet terbaharu. Ujian telah dilakukan di Pulau Pinang. Dikhabarkan ia setanding dengan fiber optik. Produk ini telah diketengahkan oleh Facebook.

Malaysia merupakan negara pertama di asia dan kedua di dunia yang mencuba teknologi ini. Ekoran penggunaan node-node yang bersaiz router Wi-Fi di kediaman anda yang dipasang pada peralatan di jalanan seperti lampu jalan. Justeru ia memudahkan sedikit penyedia internet kerana tidak perlu menggerudi atau menggali bagi melakukan pemasangan kabel optik yang sekaligus menjimatkan kos.

Untuk pengetahuan, node yang dipasang akan mewujudkan jaringan mesh yang bermandiri. Hal ini berlaku dengan cara menentukan laluan data paling optimum melaluinya. Ia sekaligus menghasilkan infrastruktur yang lebih jitu berbanding gentian fiber dan LTE.

Hasil dapatan ujian kelajuan, Terragraph mencatat kelajuan muat naik dan turun melangkaui 1Gbps pada kelajuan ping kurang daripada 30ms.

Bagi masyarakat yang berada di dalam kawasan liputan, anda boleh menggunakannya bermula dari 1 mac sehingga 6 bulan yang akan datang dan ia adalah percuma. Para peniaga juga turut boleh memohon YTL memasang node di premis anda.


Apple Percepat Ujian iphone Skrin Boleh Lipat!! – Tiada Takuk & Skrin Memang Besar!!

Dalam laporan tersebut, menyatakan bahawa ia akan menguji komponen utama seperti skrin dan Samsung masih akan menyediakan skrin.

Menurut sumber, engsel yang akan digunakan pada peranti ini akan dibangunkan oleh syarikat daripada Taiwan aitu Xin Nikko yang mana merkea boleh menghasilkan engsel khas dalam kuantiti yang banyak.

Peranti ini dikhabarkan bakal dikeluarkan pada 2022 dan harganya bermula dari $1499 iaitu kira-kira RM6094.

Prior to this, there was news that Apple was building a perfect iPhone with bangs removed and a large enough screen. It is a folding screen version of the iPhone. It is expected to be released in 2022 and the price starts at $1499. , About RM6094.


Siri iphone 12 Kini Boleh Ditempah Menerusi U Mobile Mulai 6 November Ini!!

Berita baik bagi pengguna U Mobile apabila anda kini boleh menenmpah siri peranti iPhone 12 bermula dari 6 november jam 9 Malam.

4 Model yang tersedia adalah iphone 12 mini, iphone 12, iPhone 12 Pro dan iphone 12 Pro Max dan boleh dimiliki pada 13 November jam 8 pagi.

Layari laman sesawang www.u.com.my untuk mendapatkan maklumat lanjut.


Iyuno Media Group Memeterai Perjanjian untuk Mengambil Alih SDI Media

Membentuk Syarikat Perkhidmatan Penyetempatan Global Paling Komprehensif dalam Industri Media dan Hiburan

LOS ANGELES, 23 Januari 2021 /PRNewswire/ — Iyuno Media Group, sebuah syarikat yang menerajui pasaran perkhidmatan penyetempatan dalam industri media dan hiburan, hari ini mengumumkan ia telah memeterai perjanjian dengan Imagica Group Inc. untuk mengambil alih SDI Media secara 100%. Transaksi ini, yang tertakluk kepada semakan dan kelulusan daripada pihak berkuasa berkaitan, menyatukan kedua-dua syarikat dengan misi yang sama untuk menyokong, menginovasi dan menerajui seni penceritaan global. Terma transaksi tidak dinyatakan.

“SDI Media amat bersesuaian dengan Iyuno,” kata Shaun Gregory, Ketua Pegawai Eksekutif, Iyuno Media Group. “Kami begitu serasi dalam aspek piawaian kualiti, strategi pelengkapan dan tawaran perkhidmatan kami. Sebagai sebuah syarikat gabungan, kami akan terus memberikan perkhidmatan dan inovasi teknologi terbaik kepada industri kami. Kami yakin bahawa pelanggan baharu dan sedia ada akan mendapat manfaat daripada pengalaman dan keupayaan syarikat gabungan secara kolektif.”

“Industri media dan hiburan telah berkembang pesat dalam beberapa tahun kebelakangan ini dengan peningkatan dalam perkhidmatan penstriman video dan kami melihat syarikat media bergabung untuk mewujudkan dan menyampaikan lebih banyak kandungan kepada penonton yang semakin berbeza-beza di seluruh dunia,” kata David Lee, Pengerusi Eksekutif, Iyuno Media Group. “Kini, penonton lebih gemar menonton program yang diterbitkan di peringkat antarabangsa dan disetempatkan dalam bahasa mereka. Ini mendorong permintaan yang semakin meningkat untuk menghasilkan pelbagai bahasa yang diperlukan dan disampaikan pada skala dan kelajuan yang dikehendaki oleh pelanggan kami.”

Perbelanjaan pengguna ke atas kandungan diramalkan meningkat dua kali ganda dari tahun 2019 hingga 2024; pertumbuhan pesat ini membawa kepada peningkatan yang selari dengan permintaan terhadap kandungan setempat yang berkualiti tinggi.

“Sebagai dua buah syarikat penyedia perkhidmatan penyetempatan media dan hiburan terkemuka di dunia, kami akan bersama-sama menyediakan penyelesaian yang pertama kali diwujudkan untuk pasaran ini,” Encik Lee menyambung. “Kedua-dua buah syarikat dianggap sebagai peneraju perkhidmatan, liputan global dan inovasi yang berkualiti. Dengan menggabungkan kedua-dua syarikat ini, matlamat kami adalah untuk menyokong keperluan yang meningkat dengan pesat daripada perniagaan media di seluruh dunia – bukan hanya dengan menawarkan skala, liputan global dan keupayaan serba lengkap di seluruh operasi kami di seluruh dunia – tetapi juga dengan menggunakan teknologi canggih seperti Kecerdasan Buatan untuk menyampaikan sokongan terbaik kepada industri.”

“Kami teruja untuk menyertai Iyuno dan menjadi sebahagian daripada syarikat perkhidmatan penyetempatan terkemuka dalam industri,” kata Mark Howorth, Ketua Pegawai Eksekutif, SDI Media. “Kami percaya bahawa peningkatan terhadap keperluan untuk agihan kandungan global dalam industri ini hanya boleh dilakukan oleh pembekal perkhidmatan pelengkap yang dapat berkembang bersama-sama mereka dalam menyokong segala keperluan mereka.”

Dalam transaksi ini, Iyuno disokong oleh Altor, Shamrock Capital dan SoftBank Ventures Asia yang merupakan rakan kewangan utamanya. Tiga pelabur tersebut amat gembira melihat momentum yang berterusan dalam pengembangan dan kepelbagaian portfolio Iyuno Media Group. Penyempurnaan transaksi ini masih tertakluk kepada semakan dan kelulusan daripada pihak berkuasa yang berkaitan.

TENTANG IYUNO MEDIA GROUPIyuno Media Group (www.iyunomg.com) ialah peneraju pasaran dalam penyetempatan media dengan teknologi canggih yang menyediakan perkhidmatan alih suara, sari kata dan kejuruteraan media dalam lebih daripada 80 bahasa. Sebagai perintis inovatif yang berpegang kepada nilai teras dalam industri yang sentiasa berubah-ubah, Iyuno Media Group menggunakan teknologi dalamannya yang canggih ke atas semua produk dan perkhidmatan yang ditawarkannya. Kini, syarikat ini mengendalikan 35 buah kemudahan tempatan di seluruh dunia, merangkumi rangkaian tapak yang dimiliki sepenuhnya di 30 buah negara di Eropah, Asia dan Amerika – yang menawarkan penyelesaian serba lengkap untuk syarikat penyiaran, semua studio filem utama, OTT dan platform penstriman.

TENTANG SDI MEDIA SDI Media (www.sdimedia.com) ialah salah satu syarikat penyedia penyetempatan media terkemuka di dunia yang menawarkan perkhidmatan alih suara, sari kata dan media kepada pemilik kandungan, syarikat penyiaran dan pengedar pelbagai platform. SDI Media menawarkan penyelesaian penyetempatan serba lengkap untuk siaran teater dan siri berepisod, menggunakan salah satu rangkaian aplikasi perisian penyetempatan tersuai paling komprehensif dalam industri. Rangkaiannya yang terdiri daripada 33 buah kemudahan alih suara yang dimiliki dan dikendalikan di Asia, EMEA dan Amerika mempunyai lebih 150 bilik rakaman dan 85 bilik adunan di seluruh dunia.

PERNYATAAN BERPANDANGAN KE HADAPANSiaran akhbar ini mungkin mengandungi pernyataan berpandangan ke hadapan yang tertakluk kepada peruntukan perlindungan keselamatan di bawah Akta Pembaharuan Litigasi Keselamatan Swasta 1995, termasuk pernyataan tentang strategi Iyuno untuk menyediakan penyetempatan yang dipertingkatkan dan penyelesaian penterjemahan yang menggunakan aset SDI Media, jangkaan selesainya proses pengambilalihan dan tempoh masa ia berlaku, serta manfaat yang diharapkan untuk Iyuno dan para pelanggannya sebaik sahaja sempurnanya proses pengambilalihan tersebut. Pembaca diingatkan bahawa pernyataan berpandangan ke hadapan ini hanya merupakan ramalan dan mungkin berbeza secara material daripada peristiwa atau hasil sebenar akan datang disebabkan oleh pelbagai faktor, yang antara lainnya termasuklah, syarat penyempurnaan transaksi yang mungkin tidak dipenuhi atau penyempurnaan mungkin ditangguhkan, kesan berpotensi terhadap perniagaan SDI Media yang disebabkan oleh ketidakpastian tentang pengambilalihan, pengekalan pekerja di SDI Media dan keupayaan Iyuno untuk mengintegrasikan SDI Media dengan jayanya dan mencapai manfaat yang diramalkan, kondisi perniagaan dan ekonomi serta trend pertumbuhan di pasaran yang berkaitan dan di pelbagai rantau geografi, kondisi ekonomi dan ketidakpastian global dalam persekitaran geopolitik serta faktor risiko lain. Mana-mana pernyataan berpandangan ke hadapan dalam keluaran ini adalah berdasarkan maklumat terhad yang tersedia pada masa ini kepada Iyuno serta tertakluk kepada perubahan dan Iyuno tidak semestinya mengemas kini sebarang maklumat tersebut.

Keywords: Advertising Broadcast Technology Computer/Electronics Entertainment Multimedia/Online/Internet Acquisitions, mergers, takeovers


Dwi-Kamera Pertama Dari Samsung – Samsung Galaxy C10?!

Pada awal bulan lalu, ada khabar angin di laman sesawang mengatakan bahawa telefon pintar Samsung Galaxy Note 8 bukanlah peranti pertama Samsung yang akan hadir dengan dwi-kamera. Namun, baru-baru ini pula kedengaran bahawa barisan telefon pintar siri Galaxy C akan menjadi telefon pintar pertama yang hadir dengan sokongan dwi-kamera.

Khabar angin ini dilaporkan Samsung Galaxy C10 akan menjadi peranti pertama Samsung yang dilengkapi dwi-kamera, menggunakan Snapdragon 660 sebagai pemproses yang mungkin bakal diperkenalkan oleh Qualcomm pada 9 Mei.

Selepas berita ini dimuat naik di Twitter, pemilik akaun tersebut menambah satu kenyataan lagi bahawa Galaxy C10 juga akan hadir dengan teknologi Bixby, yang terdapat pada Samsung Galaxy S8 / S8+. Malangnya sehingga masa kini tiada pengesahan dari Samsung lagi, kita nantikan maklumat rasmi dari Samsung nanti.


HONOR View20 Bakal Tiba Di Malaysia Pada Januari Depan!

HONOR V20 atau untuk pasaran global kelak adalah HONOR View20 baru sahaja diperkenalkan secara rasmi pada acara pelancaran yang berlangsung di China, semalam.

Pihak HONOR Malaysia memberikan kejutan berganda kepada peminat setianya apabila memaklumkan bahawa model tersebut bakal di bawa masuk ke pasaran tempatan pada Januari depan!

Pengumuman tersebut dibuat oleh pihak HONOR sendiri melalui laman Facebook rasmi mereka. Pun begitu, HONOR masih belum memaklumkan mengenai tarikh rasmi model tersebut tiba di Malaysia. Jadi, stay tuned bersama eRing okay?


Uber Belanja Perjalanan Pendek Di Dalam KL Dengan Harga RM 0.99 Sahaja!

Ini mungkin salah satu perkara yang akan mengejutkan anda! Nikmati tambang 99 sen harga tetap, sepanjang hari, setiap hari, untuk perjalanan pendek di sekitar bandar! Berjalan-jalan di bandar tidak pernah semurah ini!

Tiada wang tunai untuk bayar tempat letak kereta? Terkandas di stesen keretapi tanpa perjalanan ke rumah? Tergesa-gesa untuk ke mesyuarat pada awal pagi? Untuk 2 minggu bermula Isnin, 13 Februari 2017, anda boleh lupakan semua masalah ini dan dapatkan perjalanan untuk hanya 99 sen!

Ingat, harga yang anda lihat sebelum anda minta adalah harga yang akan anda bayar, tanpa apa-apa kod promo!


Potongan Harga Untuk Tiga Model ASUS Sempena Sambutan Hari Raya!

Berita baik untuk mereka yang ingin membeli telefon pintar baru sempena sambutan Hari Raya ini kerana ASUS Malaysia hari ini telah mengumumkan penurunan harga bagi tiga model telefon pintar mereka iaitu ASUS ZenFone Max Plus M1, ZenFone 4 Max Pro dan juga ZenFone 4 Max.

Ketiga-tiga model telefon pintar ini memiliki bateri yang besar serta hadir dengan sokongan dwi-kamera utama. Kepada yang berminat, anda boleh mendapatkan ketiga-tiga telefon pintar ini dengan harga seperti berikut:

Spesifikasi ASUS ZenFone Max Plus M1 (ZB570TL):

Spesifikasi ASUS ZenFone 4 Max Pro (ZC554KL):

Spesifikasi ASUS ZenFone 4 Max (ZC520KL):


Lazada Lancar Kempen ‘Riang Ria Raya’ dan Pengalaman Membeli-belah Dalam Talian yang Lebih Besar dan Menarik Untuk Rakyat Malaysia

Lazada kembali memperkukuh kedudukannya sebagai destinasi membeli-belah dan penjualan barangan nombor satu di Malaysia dengan kempen ‘Riang Ria Raya’ yang akan menawarkan pengalaman membeli-belah yang lebih besar dan menarik untuk rakyat Malaysia. Dengan tema Nikmat dikongsi Bersama, kempen ini akan membawa jenama-jenama yang popular, kerjasama dan promosi yang menarik, pelbagai pilihan barangan yang menakjubkan, dan pertandingan mega dengan pelbagai hadiah. Ini termasuklah penawaran perkhidmatan dan pengalaman membeli belah yang dinaiktaraf bagi memastikan rakyat Malaysia membeli-belah sempena Hari Raya dengan lebih berbaloi di Lazada.

Antara jenama terkemuka yang boleh nantikan semasa kempen Riang Ria Raya Lazada termasuklah L’Oreal Paris, V’Asia, Pensonic, Honor, Kinohimitsu, Maybelline, Garnier, Intel, Tefal, Nestle, Guardian, Sandisk, Caring Pharmacy, Wenger, Coleman, Roscani, Radioshack, Jabra, JBL, Brand’s, Scholl, Dettol, Zawara, Tesco, Samsung, CT Hardware dan GNC Live Well.

Lazada juga baru-baru ini telah membuka sebuah cawangan logistik (pusat pemenuhan keperluan) yang merupakan bangunan kemudahan terbesar untuk Lazada di Asia Tenggara yang terletak di Subang Jaya. Dengan kewujudannya, Lazada turut menambah beberapa perkhidmatan termasuklah “High-Speed Delivery” (Penghantaran Laju Tinggi) yang membolehkan para pelangaan menerima tempahan mereka dalam tempoh 24 jam. Lazada juga mempersembahkan laman utama dan aplikasi mudah alih yang telah direka bentuk semula supaya rakyat Malaysia dapat membeli-belah untuk seisi keluarga melalui perkakasan mudah alih mereka untuk musim perayaan dengan lebih mudah.

Kempen Riang Ria Raya Lazada akan dilancarkan sepenuhnya bermula dari 7 Jun hingga 11 Julai. Tema Lazada tahun ini iaitu Nikmat Dikongsi Bersama adalah bertepatan dengan niat pusat beli-belah dalam talian ini yang turut mengumumkan pertandingan mega untuk para pelanggan dengan berbagai-bagai jenis hadiah termasuklah telefon bimbit, barangan elektronik, perkakasan rumah, jam tangan, dan pelbagai lagi.


Subscribe unifi Mobile #BEBAS Prepaid & Jadi Yang Bertuah Menang vivo V17!

Berita baik untuk semua pengguna unifi Mobile #BEBAS Prepaid kerana kini korang berpeluang menjadi salah seorang daripada 8 orang pemenang berbuah untuk memenangi vivo V17 bernilai sehingga RM12,000!

Promosi berlangsung bermula sekarang hingga 29 Februari 2020. Tapi bagaimana? Caranya sangat mudah! Korang hanya perlu mengaktifkan unifi Mobile #BEBAS Prepaid dengan melakukan tambah nilai sebanyak RM20 dan ke atas pada bila – bila masa sepanjang tempoh promosi.

Lebih menarik, ia tidak hanya terhad kepada pelanggan baru sahaja, malah pelanggan sedia ada juga boleh menikmati promosi ini! So, tunggu apa lagi? Layari laman rasmi unifi dan Facebook vivo. Muat turun aplikasi mobile @ unifi sekarang : App Store | Play store


Hari Servis OPPO Dinaik Taraf pada bulan Jun dan “Inspiring Plan” Dilancar

SHENZHEN, China, 18 Jun 2021 /PRNewswire/ — Mulai 10 hingga 12 Jun, OPPO Support melancarkan “Inspiring Plan” (“Pelan Menginspirasikan”) dan menaik taraf Hari Servisnya di 23 wilayah di seluruh dunia termasuk Indonesia, Malaysia, Filipina, Pakistan, Mesir, Emiriah Arab Bersatu dan sebagainya. Wajar dinyatakan bahawa acara Hari Servis OPPO, yang pada asalnya diadakan pada tarikh 10 hari bulan setiap bulan, dilanjutkan kepada tiga hari mulai Jun ini. (Sekiranya cuti tempatan, acara tersebut akan ditunda ke hari pertama selepas cuti.) Di samping itu, OPPO menyediakan diskaun 10-30% yang eksklusif untuk skrin, bateri dan kemas kini pelindung belakang bagi model-model yang ditetapkan, serta aksesori dengan potongan 10% daripada pembelian. Lebih banyak perkhidmatan yang mengejutkan seperti manikur, solekan turut disediakan di pusat servis pada bulan Jun. Selain itu, bagi pengguna yang tinggal jauh dari pusat servis tempatan, terdapat juga gerai luar buat mereka untuk turut menikmati acara berkenaan.

Inspiring Right Now! OPPO Service Day Upgraded in June

Sejak acara Hari Servis OPPO dilancarkan pada mulanya dalam bulan Oktober tahun lalu, ia telah meliputi lebih daripada 300 Pusat Servis OPPO, 23 negara dan wilayah setakat ini. “Menginspirasikan” ialah salah satu idea teras OPPO untuk membangunkan khidmat pelanggannya. OPPO sentiasa percaya bahawa perkhidmatan selepas jualan yang baik bukanlah sekadar mengenai pembaikan. Sebaliknya, ia harus menjadi satu proses untuk membantu pengguna mendapat inspirasi mengenai penggunaan harian dan penyelenggaraan telefon pintar. Tambahan pula, OPPO meletakkan pengalaman pengguna sebagai keutamaan tertinggi dan meningkatkan perkhidmatan berdasarkan maklum balas daripada pengguna, juga merupakan proses yang menginspirasikan untuk OPPO berkembang maju. Inspiring Plan, ialah acara Hari Servis yang dinaik taraf pada bulan Jun berdasarkan konsep memberi inspirasi. OPPO akan terus menyediakan acara servis yang baik untuk pengguna dari 10 hingga 12 hari bulan pada setiap bulan dengan idea teras “Care & Reach” (“Jaga & Jangkau”).

Tatkala OPPO terus menyediakan perkhidmatan yang lebih baik semasa berlakunya pandemik ini, ia berharap agar pelanggan berasa terjamin bahawa OPPO ialah jenama yang menitikberatkan aspek keselamatan pelanggan dan meletakkannya sebagai keutamaan tertinggi. Pusat Servis OPPO mengikuti dengan ketat garis panduan yang ditetapkan selaras dengan keperluan kerajaan. Kesemua kakitangan OPPO di pusat servis perlu memakai pelitup muka, memeriksa suhu badan mereka, membersihkan dan membasmi kuman di kedai pada setiap hari serta menyediakan pensanitasi tangan kepada pelanggan.

Sekiranya anda berminat dengan faedah-faedah perkhidmatan tertentu pada Hari Servis OPPO, jangan ragu-ragu untuk bertanya pasukan pakar servis tempatan. Selamat menikmati Hari Servis OPPO.

Keywords:  Computer/Electronics Entertainment Mobile Entertainment Retail Telecommunications New products/services


Randstad RiseSmart mempercepatkan mobiliti bakat dalaman dan antara syarikat sambil membantu majikan mengelakkan pemberhentian melalui peningkatan platform

SYDNEY, 15 Disember 2020 /PRNewswire/ — Global Pembekal penempatan dan mobiliti bakat global Randstad RiseSmart hari ini mengumumkan dua penyelesaian baharu yang dengan cepat menghubungkan pengurus pengambilan dan perekrut dengan bakat yang berkelayakan di dalam dan di luar organisasi mereka lebih pantas berbanding sebelumnya: RiseSmart FirstLook™, Recruiter and Enterprise Editions.

Walaupun berjuta-juta individu kini menganggur di seluruh dunia akibat pandemik tersebut, pada masa yang sama pihak majikan juga ingin mengisi berjuta-juta peranan. Di Amerika Syarikat, sebagai contoh, peralihan ini mewakili 10 juta individu yang menganggur manakala terdapat 6.4 juta pekerjaan terbuka untuk diisi. Kadar pengangguran Kesatuan Eropah adalah pada masa ini sebanyak 7.5% sementara 1.6% pekerjaan masih kosong. Di Australia, data terbaru menunjukkan bahawa 926,200 individu menganggur dan 206,000 pekerjaan terbuka.

Menyasarkan perekrut dan pasukan pemerolehan bakat di seluruh dunia, FirstLook Recruiter Edition menawarkan akses percuma untuk mencari dan mendapatkan bakat di seluruh rangkaian pencari kerja aktif global RiseSmart. Selain itu, FirstLook Recruiter Edition juga mengumpulkan bakat di seluruh direktori bakat berjenama pelanggan RiseSmart untuk memberikan akses masa nyata kepada pencari kerja sebaik saja ia tersedia di pasaran. Diumumkan pada bulan September, direktori bakat RiseSmart adalah laman web awam yang boleh diakses oleh pelanggan tanpa bayaran tambahan, membantu mempercepatkan peluang pencari kerja yang terjejas untuk mendapatkan pekerjaan mereka yang seterusnya.

FirstLook Enterprise Edition tersedia untuk pelanggan RiseSmart dan memberikan nilai tambahan dengan membolehkan pasukan bakat dalam organisasi memadankan individu dengan pekerjaan dan pekerjaan dengan individu. Ini membantu organisasi meningkatkan mobiliti dalaman dan antara syarikat serta meminimumkan bilangan pekerja yang terjejas oleh pemberhentian pekerja.

Para pekerja boleh dipadankan dengan pelbagai peranan, termasuk:

“Ia bukanlah sesuatu yang luar biasa bagi organisasi untuk dipaksa untuk membuang pekerja dari satu bidang perniagaan pada masa yang sama mengambil peluang terbuka di bahagian-bahagian lain atau syarikat rakan kongsi di seluruh dunia,” kata Kevin Gounden, naib presiden kanan produk dan pengembangan global di Randstad RiseSmart “Sesetengah pelanggan memberitahu kami bahawa sehingga 70% pekerja mereka yang telah diberhentikan menjadi pekerja bumerang. Pengambilan bakat yang tidak cekap ini bukan sahaja membazirkan pengetahuan yang mahal untuk organisasi, tetapi juga menjejaskan pekerja, terutamanya dalam iklim ekonomi semasa. Sebagai rakan kongsi kepada beberapa syarikat global, kami melihat peluang untuk merapatkan jurang di mana beberapa pelanggan kami perlu melepaskan pekerja sementara yang lain secara aktif mengambil pekerja. FirstLook Enterprise Edition membolehkan syarikat memaksimumkan mobiliti bakat dengan mengautomasikan pemadanan antara bakat berisiko mereka dan peluang terbuka di seluruh rangkaian global kami. Kami berasa amat gembira dapat membawa tahap ketelusan, kelancaran dan inovasi yang sama sekali baharu untuk penyelesaian mobiliti dalaman dan antara syarikat untuk pelanggan kami.”

Dengan FirstLook Enterprise Edition, pengurus pengambilan pekerja dalaman dan perekrut dengan lebih mudah dapat mencari bakat yang tepat untuk mengisi peluang pekerjaan, sama ada dari dalam atau luar syarikat, dengan menerima senarai padanan kerja yang diutamakan dari pelbagai sumber dalaman dan luaran kumpulan bakat. Penyelesaiannya juga memberi peluang kepada pekerja untuk mempunyai lebih banyak kawalan terhadap pilihan kerjaya mereka dengan memungkinkan mereka dipadankan dengan peranan terbuka yang relevan berdasarkan kemahiran mereka.

“Pandemik global telah menimbulkan perubahan yang luar biasa dalam dunia pekerjaan: bagaimana kita bekerja, tempat kita bekerja dan siapa yang bekerja,” kata Dan Davenport, presiden dan pengurus besar di Randstad RiseSmart. “Kami komited untuk membantu organisasi mengelakkan pemberhentian pekerja sebaik mungkin, melalui mobiliti bakat yang lancar. Ini termasuk memberikan pelanggan kami maklumat secara terus tentang individu dan kemahiran merentas pelbagai kumpulan bakat melalui FirstLook dan memberikan majikan kawalan untuk memadankan mereka dengan pekerjaan sama ada secara menegak, mendatar atau di seluruh ekosistem yang dikehendaki.”

Untuk maklumat lebih lanjut, sila layari:https://www.randstadrisesmart.com/talent-connections.

Randstad RiseSmart adalah penyedia peralihan kerjaya dan mobiliti bakat yang paling pesat berkembang, dan syarikat operasi Randstad N.V., penyedia perkhidmatan kerja dan sumber manusia fleksibel global yang membantu lebih daripada dua juta calon mencari pekerjaan yang bersesuaian dengan mereka setiap tahun. Penempatan, pengembangan kerjaya, penempatan semula dan penyelesaian teknologi serta sentuhan kontemporari kami mengukuhkan jenama majikan, meningkatkan pengekalan dan menarik kembali bakat. Majikan mendapatkan khidmat kami kerana kami memberikan hasil yang terbaik melalui bimbingan pakar, penjenamaan profesional, sumber daya kontemporari dan analisis atas permintaan. Hari ini, kami adalah rakan kongsi yang sangat dipercayai oleh syarikat-syarikat yang berjaya di lebih daripada 40 industri dan memberikan perkhidmatan di lebih dari 100 buah negara dan 40 bahasa. Kesungguhan dan dedikasi kami terhadap inovasi, responsif dan hasil telah membuahkan pengiktirafan dan penghargaan yang luas dari organisasi seperti Bersin oleh Deloitte, Gartner Inc., Brandon Hall Group dan majalah Fortune. Untuk maklumat lanjut, sila layari: www.randstadrisesmart.com.

Keywords: Computer Software Computer/Electronics Workforce Management/Human Resources New products/services


Aplikasi Sosial Dari Facebook Khas Untuk Golongan Remaja

Facebook, nama besar dalam dunia platform sosial baru-baru ini telah memperkenalkan satu lagi platform sosial, namun ianya dikhaskan kepada golongan remaja berumur 21 tahun ke bawah, jadi orang-orang sebaya saya boleh lupakan untuk menggunakan aplikasi ini, haha…

Lifestage adalah aplikasi sosial yang meletakkan fokus kandungannya pada format video. Pengguna boleh berkongsi pelbagai aktiviti menarik dan juga informasi melalui aplikasi ini. Untuk membuka akaun Lifestage anda perlu melalui proses verifikasi institusi pengajian dahulu, sebaik sahaja akaun diaktifkan, anda akan disambungkan dengan profil rakan-rakan dari sekolah dan institusi yang sama.

Buat masa sekarang aplikasi ini belum lagi ditawarkan di dalam App Store Malaysia, walau bagaimanapun mereka yang menggunakan akaun dengan ID Amerika Syarikat sudah boleh memuat turun aplikasi ini melalui akaun tersebut.


Honor 6X Bakal Dilancarkan Pada 18 Oktober Nanti

Genap setahun selepas Honor 5X diperkenalkan pada Oktober 2015 yang lalu, nampaknya ia bakal menerima model penggantinya dengan kemunculan model Honor 6X yang dikatakan akan dilancarkan pada 18 Oktober tahun ini. Maklumat berkaitan ketirisan tarikh pelancaran ini telah didedahkan oleh salah seorang media tempatan di China melalui weibo di negara itu.

Gambar dan juga spesifikasi awal Honor 6X yang sebelum ini telah berjaya didedahkan melalui TENAA pada dua minggu yang lepas telah memperlihatkan sokongan saiz paparan skrin yang sama seperti model sebelum ini iaitu berukuran 5.5 inci dengan resolusi 1080p. Selain itu, ia juga dipercayai akan dikuasakan dengan pemproses terbaru Qualcomm Snapdragon 625 dengan sokongan RAM yang masih lagi belum dapat disahkan sama ada 2GB atau 3GB, dan juga memori dalaman sebesar 32GB sebagaimana trend pengeluar pada masa kini.

Sokongan kerangka unibodi yang diperbuat daripada logam dengan pengimbas cap jari masih diteruskan sebagaimana Honor 5X, tetapi ia tampil lebih istimewa dengan sokongan dua buah lensa kamera utama sama seperti yang dapat dilihat pada model Honor 8. Namun begitu, diharapkan agar Honor tidak meletakkan label harga yang tinggi sebagaimana yang dapat dilihat pada Honor 8 sebelum ini, memandangkan jenama Honor sebelum ini terkenal dengan harganya yang mampu milik.


Gionee S11 Dengan Empat Kamera Akan Dilancarkan Januari Tahun Hadapan

Gionee yang bakal membuka tirai tahun 2018 bakal memperkenalkan telefon pintar terbaru mereka iaitu Gionee S11. Peranti ini bakal dipasarkan di India di bawah kategori pertengahan selepas ia diperkenalkan di China beberapa bulan lalu bersama dua lagi model dalam siri yang sama.

Gionee S11 tampil dengan paparan 18:9 FullView Display 5.99-inci selain menempatkan empat sensor kamera. Dua di belakang menggunakan sensor 16MP + 5MP dan di sebelah depan menerusi kamera 16MP + 8MP. Konfigurasi kamera sebegini boleh boleh dikatakan masih baru untuk pasaran telefon pintar masa kini.

Bagi menggalas sistem perisian, Gionee S11 dimuatkan pemproses MediaTek Helio P23 bersama memori RAM 4GB atau 6GB dan storan seluas 64GB. Perkakasan lain turut dilengkapkan dengan bateri berkapasiti 3,410mAh, slot hybrid dwi-SIM, antaramuka Amigo OS 5.0, dan Android 7.1 Nougat.

Peranti ini dijual di India pada harga INR17,637 (RM1,119) sebuah.


Google Duplex Membolehkan Tempahan Dibuat Menggunakan Suara Manusia Digital

Google Duplex menerusi Google Assistant ialah sistem bantuan digital yang menggunakan bantuan AI (kecerdasan buatan) untuk membuat panggilan telefon menggunakan suara manusia sebenar. Ia telah diperkenalkan oleh Google di acara tahunan Google I/O yang diadakan baru-baru ini.

Google Duplex tidak memerlukan pengguna untuk berinteraksi, sebaliknya ia mampu membuat tempahan perniagaan sekiranya pengguna ingin mendapatkan perkhidmatan seperti ingin menggunting rambut, menempah meja di restoran, membuat janji temu di hospital atau sebagainya.

Apa yang menarik mengenai Google Duplex ialah ia boleh bercakap dan memperkenalkan dirinya terlebih dahulu kepada penerima panggilan bagi mengelakkan salah faham. Namun begitu, sistem ini tidak mempekenalkan dirinya sebagai bukan manusia dan ini mampu mengelirukan penerima panggilan tersebut.


Meizu Zero – Peranti Pintar Pertama Tanpa Sebarang Butang & ‘Lubang’?!

Di luar jangkauan akal! Itulah reaksi yang terkeluar daripada bibir kami selepas mengetahui mengenai peranti pintar ini.

Meizu Zero merupakan peranti pintar pertama yang direka tanpa sebarang ‘lubang’ termasuklah post pengecasan, pembesar suara dan apa jua butang. Sekali pandang, ia kelihatan seolah-olah hanya mempunyai skrin, badan dan kamera semata-mata.

Memetik sumber, telefon ini membawakan skrin bersaiz 5.99 inci AMOLED bersama rekaan lengkung pada kedua-dua sisi. Badannya menggunakan binaan seramik unibody dan ia menyokong ciri kalis air melalui pengiktirafan IP68.

Menjananya adalah Snapdragon 845 dan melengkapinya, kamera utama 12 MP + 20MP (dilengkapi sistem kecerdasan buatan Meizu’s One Mind AI Smart 2) , kamera swafoto sebesar 20MP. Pengimbas cap jari terbina pada skrin dan dikatakan mempunyai teknologi nyahkunci peranti yang pantas.

Oleh sebab tiada sebarang ‘lubang’ dan butang, peranti ini menggunakan pembesar suara dalam skrin menerusi teknologi mSound 2.0 – Meizu mendedahkan pembesar suara mereka mampu menghasilkan kualiti audio terbaik.

Untuk butang kuasa serta laras suara, peranti ini menggunakan sistem butang haptik untuk menawarkan butang maya. Bagi proses pengecasan, ia menyokong pengecasan tanpa wayar 18W – Super mCharge Wireless. Peranti ini tidak mempunyai sebarang slot simkad sebaliknya menggunakan e-Sim.

Tiada sebarang maklumat lanjut mengenai spesifikasi selebihnya seperti kapasiti bateri, memori dan storan tersedia buat setakat ini. Jadi sama-sama kita tunggu untuk update selanjutnya!


Apple Akan Menggunakan Cip Grafik Baru Pada Masa Akan Datang?

Jika sebelum ini produk seperti iPhone, iPad dan Apple Watch menggunakan PowerVR, tidak lagi pada masa akan datang kerana Apple sendiri kemungkinan akan membangunkan cip mereka sendiri, ini jelas kelihatan yang Apple semakin berani melangkah ke hadapan.

Apabila ini berlaku, Apple akan merendahkan kos pembuatan mereka dan tidak lagi bergantung pada syarikat sebelum ini iaitu Imagine Technology berpengkalan di Arizona, Amerika Syarikat walaupun Apple adalah pemegang saham syarikat tersebut sebanyak 8%.


Samsung Galaxy Tab S6 Kini Rasmi – Dijual Pada Harga  RM3099 & Tersedia Mulai Hari Ini!!

Samsung tadi turut mengumumkan bahawa Samsung Galaxy Tab S6 kini telah tersedia di Malaysia bermula hari ini pada harga RM3,099.

Spesifikasi peranti ini memang awesome apabila ia dihadirkan dengan skrin 10.5″ Super AMOLED. Ia turut dipadankan dengan 6GB RAM dan storan sebesar 128GB dan MicroSD yang boleh dikembangkan sehingga 1TB.

Paparan menakjubkan ini turut disokong oleh sistem bunyi yang sangat baik apabila ia dihadirkan dengan 4 speaker dari AKG dan Dolby Atmos.

Kamera Galaxy Tab S6 juga baik apabila ia dihadirkan dengan dwi-kamera bagi kamera belakang iaitu 13.0 MP + 5.0 MP. Manakala bagi kamera hadapan pula ia dihadirkan dengan 8.0 MP.

Menariknya, kapasiti bateri bagi Galaxy Tab S6 sangat besar iaitu 7040mAh yang mampu memainkan video tanpa henti selama 15 jam.

Lebih menarik lagi, S Pen pada peranti ini telah dipertingkatkan apabila ia dihadirkan dengan fungsi S Pen Air action. Jadi anda boleh mengawal ketika ingin mengambil gambar atau video. S Pen ini turut dihadirkan dengan pengecasan tanpa wayar yang memberikan jangka hayat selama 10 jam selepas 10 min di cas.

Samsung Galaxy Tab S6 hadir dengan 3 varian warna iaitu Mountain Gray, Cloud Blue dan Rose Blush akan tersedia di semua Samsung Experience stores dan pengedar Samsung yang sah di seluruh Malaysia.

Menariknya, bermula dari 31 Oktober ini, pembeli hanya perlu menambah RM200 ketika membeli peranti ini dan anda akan memiliki Tab S6 Book Cover Keyboard yang bernilai RM699 sementara stok masih ada.


Asus Bakal Menghasilkan Hololens Versi Sendiri

Projek Hololens dari Microsoft merupakan projek pertama yang mengaplikasikan teknologi augmented reality(AR) pada peranti wearable, membolehkan pengguna melihat dan berinteraksi dengan objek virtual secara imersif. Kini syarikat Asus juga dikhabarkan akan turut serta dalam membangunkan produk Hololens mereka sendiri.

Jika projek ini diteruskan, Asus bakal menjadi syarikat luar pertama yang akan membangunkan teknologi Hololens dan dijangkakan bakal menjual peranti tersebut pada harga jauh lebih murah dari Microsoft. Ketika ini Microsoft Hololens hanya dibekalkan kepada individu dan kumpulan tertentu sahaja untuk tujuan pembangunan, masih belum ada tarikh rasmi untuk pasaran pengguna.


Streaming Percuma Dari U Mobile

Rasanya sudah lama pengguna U Mobile menunggu tawaran seperti ini dari U Mobile, dan akhirnya ia sudah tiba.

U Mobile telah lama menyediakan pakej Video-Onz yang memberikan data streaming percuma kepada pengguna mereka , kini mereka tampil pula dengan Music-Onz yang pasti akan dihargai para peminat muzik, terutama sekali golongan pengguna yang kerap menggunakan servis streaming muzik.

Terdapat 12 saluran streaming yang boleh pengguna U Mobile akses dan stream tanpa perlu risau akan kekurangan kuota data Internet mereka selepas ini. Antara platform popular yang ditawarkan di dalam Music-Onz adalah Spotify, JOOX, Tidal, KKBOX dan beberapa saluran radio yang popular.

Video-Onz boleh dinikmati secara automatik pelanggan prepaid, Hero postpaid dan pengguna broadband U Mobile dengan syarat mereka hendaklah mempunyai langganan aktif Internet bersama U Mobile. Tiada had kuota data dikenakan pada pakej Music-Onz, jadi anda boleh dengar sepuas-puasnya lagu kegemaran anda.


WhatsApp Menarik Kembali Servis Berbayar!

Aplikasi WhatsApp yang sebelum ini akan mengenakan bayaran USD 0.99 (RM 4.34) selepas tempoh 12 bulan penggunaan, kini menurut pihak WhatsApp mereka akan memberhentikan servis berbayar pada aplikasi ini. Bermakna aplikasi ini akan ditawarkan secara PERCUMA kepada semua pengguna di seluruh dunia, tiada lagi yuran langganan untuknya. Sejak dari hair ini, pihak WhatsApp telah mula mengaktifkan langganan percuma mereka dengan mengubah langganan perkhidmatan kepada semua pengguna menjadi “sepanjang hayat”.

Menurut mereka, langkah itu diambil seiring dengan kematangan operasi syarikat dan mereka mendapati pengenaan cas tidak akan diterima baik penggguna. Tambahan lagi, ramai pengguna WhatsApp tidak memiliki kad debit atau kredit, dan ini akan menyukarkan mereka untuk melakukan bayaran. Bagi memastikan pengguna tetap setia dengan servis WhatsApp, langkah penarikan balik cas tahunan telah dilakukan.


Samsung Galaxy A71 & Samsung Galaxy A51 Muncul Di Indonesia – Ciri Menarik Penuh Peningkatan!

Pertama kali diperkenalkan pada pertengahan Disember lalu, kini Samsung Galaxy A71 dan Samsung Galaxy A51 secara rasminya diperkenalkan di Indonesia pula. Ia merupakan peranti kelas pertengahan di bawah keluarga siri Galaxy A di mana masing – masing didatangkan dengan ciri menarik yang dipertingkatkan – termasuklah bateri besar, kamera hebat dan paparan Infinity – O yang mempersembahkan pandangan tanpa had.

Ketika pelancaran, Samsung tidak mengumumkan harga untuk Samsung Galaxy A71. Manakala, Samsung Galaxy A51 pula ditawarkan pada harga Rp 4.099.000 (kira – kira RM 1,310)!


iPhone 2019 Bakal Tampil Dengan Cip Pemprosesan A13? Lebih berkuasa Dan Jimat Tenaga!!!

Dalam satu laporan yang dikeluarkan oleh Blooberg, cip Pemprosesan terbaharu Apple A13 sudah mula dikilangkan oleh Taiwan Semiconductor Manufacturing Co. (TSMC). Ia dikhabarkan akan disertakan pada peranti iPhone 2019 nanti.

Untuk makluman, Apple A13 ini merupakan cip pemproses generasi baharu yang mennggunakan teknologi 7nm. Hal ini membenarkan cip ini dimuatkan dengan transistor 17% yang mana lebih banyak berbanding cip yang sebelum ini sekaligus boleh dikatakan cip pemprosesan paling berkuasa yang dihadirkan pada telefon pintar.

Dalam pada itu, proses penghasilan cip ini aadalah melalui teknologi EUV (extreme ultraviolet lithography) yang mana ia dikatakan mampu menjimatkan tenaga sebagai 10%.

Belum ada lagi pengesahan bahawa iPhone 2019 bakal tampil dengan teknologi tanpa wayar 5G ataupun tidak. Namun ia dikhabarkan akan disertakan dengan ciri Reversible charging yang mana ia mampu mengecas peranti lain seperti AirPods.

iPhone 2019 dijangka bakal diperkenalkan pada September ini. jadi sama-sama kita nantikan!!!


[Ura-Ura] : iPhone 9 (SE 2) Dijangka Muncul Pada Bulan Mac Kelak?

Kini media sosial hangat tentang desas-desus mengatakan Apple bakal muncul dengan iPhone kos rendah tidak lama lagi – ramai berspekulasi yang ia merujuk pada iPhone 9 (SE 2). Memetik sumber, Apple bersiap sedia memulakan proses pengeluaran besar – besaran pada bulan Februari dan bakal dilancarkan secara rasmi menjelang Mac kelak.

Khabar angin sebelum ini mendedahkan iPhone 9 (SE 2) bakal muncul dengan dimensi sekitar 138.5 x 67.4 x 7.8mm bersama ketebalan bonggol kamera mencecah 8.6mm – kamera utama tunggal. Peranti ini mungkin menyertakan bezel yang tebal pada bahagian atas dan bawah – paparan dijangka menggunakan paparan Liquid Retina LCD.

Untuk dalaman, peranti ini berkemungkinan didorong oleh chipset Apple A13 Bionic bersama paduan memori 3GB RAM dan pilihan storan dalaman 64GB/128GB. Bagaimanapun, maklumat tersebar masih lagi rumors dan belum diketahui kesahihannya. Mungkin kita bakal mendengar lebih lanjut pada masa akan datang.

[ S U M B E R ]


HUAWEI Bakal Perkenal P30 Dan P30 Pro Di MWC 2019 Pada 24 Februari?

HUAWEI dikhabarkan akan melancarkan peranti terbaharu iaitu P30 dan P30 Pro tahun ini. Dikhabarkan peranti ini bakal diperkenal pada MWC 2019 yang bakal berlangsung di Barcelona pada 24 Februari ini.

Namun dalam satu siaran media yang terdedah bahawa P30 dikatakan akan diperkenalkan pada penghujung bulan Mac. Namun masih belum ada lagi tarikh yang pasti tentang bila peranti ini akan dilancarkan.

Sebelum ini telah terdedah bahawa kamera Huawei P30 Pro akan tampil dengan susunan vertikal dan disertakan dengan flash LED disebelah kanan. Dalam pada itu, P30 ‘Vanilla’ pula dikhabarkan akan disertakan dengan 3 kamera dengan susunan vertikal dan flash di bawah. Di bahagian hadapan peranti pula disertakan dengan takuk waterdrop yang dilihat persis seperti Mate 20X dan mate 20.

Namun ini semua hanya khabar-khabar dan belum lagi ada sebarang pengumuman mengenai tarikh rasmi bila ia bakal dirasmikan. Jadi sama-sama kita nantikan.


Cambridge Quantum Computing Melantik Mehdi Bozzo-Rey sebagai Ketua Pembangunan Perniagaan

CAMBRIDGE, England, 27 Oktober 2020 /PRNewswire/ — Cambridge Quantum Computing (CQC) berbesar hati mengumumkan pelantikan Mehdi Bozzo-Rey sebagai Ketua Pembangunan Perniagaan.

Dengan pengalaman lebih daripada 20 tahun dalam industri Pengkomputeran Berprestasi Tinggi (High-Performance Computing, HPC), sumbangan Mehdi merangkumi pengurusan infrastruktur serta HPC yang boleh dihasilkan semula dan keupayaan pelanggan serta rakan kongsi. Seorang ahli fizik terlatih dan didorong oleh minat untuk teknologi gangguan, Mehdi memanfaatkan latar belakangnya dalam bidang mekanik kuantum untuk meneroka pengkomputeran kuantum dan menjadi Duta IBM Quantum pertama di Kanada. Beliau kemudiannya menyertai pasukan IBM Q untuk memimpin aktiviti pengembangan perniagaan serantau di Kanada lalu menghasilkan pertumbuhan dan keupayaan ekosistem yang berskala dan lestari.

“Kami memasuki bulan-bulan akhir tahun 2020 dengan momentum yang hebat kerana pelanggan kami terus bertambah dan kerjasama organisasi berskala global serta strategi jangka panjang yang bermatlamatkan penyampaian produk mula memberi pulangan,” kata Ketua Pegawai Eksekutif CQC, Ilyas Khan. “Mehdi menggunakan pengalamannya di peringkat perusahaan dalam memastikan bahawa pelanggan kami, yang merupakan beberapa syarikat terkemuka dunia, mendapat manfaat daripada kesan transformasi teknologi pengkomputeran kuantum.”

Mehdi berkata, “CQC berada di barisan hadapan inovasi dan kemajuan dalam perisian pengkomputeran kuantum telah membolehkan kehebatan pengkomputeran kuantum direalisasikan.” “Dengan penglibatan kami dalam kimia kuantum, pembelajaran mesin kuantum dan penggunaan platform pembangunan perisian terkemuka di dunia t|ket〉 serta pengkomersialan dalam perniagaan keselamatan siber kami yang berkembang pesat, saya teruja dengan ketibaan tahun 2021 dan memperluas pasukan global kami.”

Ditubuhkan pada tahun 2014 dan disokong oleh beberapa syarikat pengkomputeran kuantum terkemuka di dunia, CQC ialah peneraju global dalam perisian kuantum dan algoritma kuantum yang membantu pelanggan mendapatkan yang terbaik daripada perkakasan pengkomputeran kuantum yang sedang berkembang pesat. Untuk maklumat lanjut, sila layari laman web CQC di http://www.cambridgequantum.com.

Keywords: Computer Networks Computer Software Computer/Electronics Personnel announcements STEM (Science，Technology，Engineering，Mathematics)


Big Data Exchange (BDx) Umum Pemerolehan Pusat Data di Singapura

Syarikat pertukaran kandungan BDx mulakan pengembangan di Asia Tenggara

HONG KONG, 9 April 2020 /PRNewswire/ — Big Data Exchange semakin berkembang maju. Syarikat pertukaran kandungan yang neutral pembawa ini mengumumkan penyempurnaan jualan melalui pusat data yang terletak di Paya Lebar, Singapura yang dahulunya dimiliki oleh Telstra.

“Berkembang ke Singapura merupakan pilihan pertama kami di luar kawasan rantau besar China dan merupakan langkah yang strategik lantaran kedudukannya yang berhampiran dengan negara-negara lain di Asia,” kata Braham Singh, Ketua Pegawai Eksekutif. “Kelebihan lokasi dan ketersambungannya membantu BDx membentuk hab rangkaian yang diwujudkan untuk memenuhi keperluan pertukaran internet dan awan yang semakin meningkat daripada pelanggan kami.”

Pusat data BDx Singapura (SIN1) yang baharu mempunyai 1,800 rak dengan kapasiti kuasa mencecah 7.3MW. Ia telah dianugerahkan Sijil Reka Bentuk Tahap 3+ UpTime serta diperakui SS564 GreenMark Gold Plus, TVRA, ISO27001 dan PCI-DSS. BDx merancang untuk menaik taraf kemudahannya sebagai sebahagian daripada model perniagaannya untuk meningkatkan PUE dan memacu kecekapan yang lebih tinggi. Singapura juga mempunyai megawatt per kapita yang tertinggi di seluruh dunia.

“Pusat data Singapura ini membolehkan kami untuk menyediakan sambungan yang kritikal ke dalam pasaran Asia Tenggara,” kata David Kim, Ketua Pegawai Operasi di BDx. “Penambahan pusat data ini ke dalam portfolio kami membuka pilihan buat pelanggan kami yang ingin berkembang ke Asia Tenggara. Kini mereka berupaya untuk mengintegrasikan infrastruktur fizikal mahupun maya dengan mudah melalui BDx Single Pane ke dalam ekosistem hibrid terurus, lalu menghubungkan lokasi Singapura baharu kami melalui kluster pusat data yang amat automatik melalui BDx Federated SDN.”

Pemerolehan ini dibuat beberapa bulan selepas pengumuman pembinaan sebuah pusat data di Nanjing, China, menjadikan jumlah portfolio BDx kepada tujuh pusat data di bandar-bandar seluruh Asia.

Untuk maklumat lanjut mengenai pemerolehan ini serta strategi BDx, sila kunjungi www.bdxworld.com atau ikuti kami di Twitter dan LinkedIn.

Latar Belakang BDxBig Data Exchange (BDx) ialah platform pertukaran kandungan dengan pusat datanya berada di seluruh Hong Kong, tanah besar China dan Singapura. Penyelesaian awan hibrid, ketersambungan dan kolokasi uniknya menawarkan sekuriti dan keandalan yang tiada tandingan untuk infrastruktur IT kumpulan pelanggan globalnya. Sebagai penyedia neutral pembawa, BDx mencipta ekosistem hibrid yang selamat menerusi penawaran BDx Federated SDN, BDx Armour dan BDx Single Pane, bagi menawarkan penyelesaian ketersambungan di seluruh Asia. Dengan menggunakan modul automatik BDx, BDx berupaya menyediakan pelanggan dengan tahap penyesuaian yang dapat menyaingi pesaing dari segi kecekapan dan kos, bagi menawarkan mereka dengan kebolehan untuk mengurus rak fizikal dengan kemudahan yang sama seperti mana mengendalikannya di awan awam. Untuk mengetahui lebih lanjut, kunjungi www.bdxworld.com atau ikuti kami di Twitter dan LinkedIn.

Hubungan Media:Jaymie Scotto & Associates (JSA)  pr@jsa.net

Keywords:  Computer Networks Computer Software Computer/Electronics Telecommunications Acquisitions, mergers, takeovers Corporate Expansion Data Analytics


TV coocaa Adalah Paling Popular di Kalangan Pengguna Semasa Jualan 11.11 di Asia Tenggara

MANILA, Filipina, 12 November 2020 /PRNewswire/ — Semasa 11.11 2020, televisyen pintar coocaa sangat popular di kalangan pengguna di seluruh Asia Tenggara, terutama di Indonesia dan Filipina, di mana kelebihannya menjadikan mereka TV pintar terlaris di Lazada dengan margin yang luas. coocaa telah memperoleh kesetiaan pengguna dengan mengenal pasti masalah utama mereka dan berterusan membangunkan penyelesaian yang berkesan untuk mereka melalui teknologi canggih mereka.

coocaa TVs Are a Huge Double 11 Hit with Consumers in Southeast Asia

S6G Pro, TV pintar 10.0 Android pertama coocaa, menawarkan masa tindak balas yang lebih pantas, akses ke kandungan yang lebih banyak, dan ciri yang lebih hebat daripada sebelumnya. Dilengkapi dengan enjin pemprosesan imej Chameleon Extreme 2.0, yang mengoptimumkan kualiti imej dari pelbagai dimensi, termasuk pemodelan semula yang dinamik, kejelasan yang luar biasa, peningkatan kontras dan Penyesuaian Kendiri AI. Dengan storan 2+32GB yang lebih daripada cukup, pengguna bukan sahaja dapat memuat turun beribu-ribu aplikasi dengan sifar kelambatan dan yakin dengan S6G Pro untuk berfungsi dengan lancar tanpa kaku, mereka juga dapat menikmati 38.3% peningkatan dalam prestasi keseluruhan. Digabungkan dengan skrin definisi ultra tinggi 4K dan Dolby Audio & DTS Studio Sound, S6G Pro menawarkan pengalaman teater rumah terunggul.

Dilengkapi dengan Google Assistant, pengguna dapat mengendalikan S6G Pro dengan perintah suara, dan operasi satu sentuhan yang menjadikannya mudah digunakan oleh pengguna dari semua peringkat usia, dari anak-anak hinggalah orang tua. Ia juga menjadi pangkalan yang sangat baik untuk ekosistem rumah pintar, kerana dapat digunakan untuk mengawal peranti rumah pintar yang lain di seluruh rumah, seperti lampu, penyaman udara dan pembesar suara.

Sebab utama coocaa berjaya melancarkan produk demi produk yang bukan sahaja memenuhi keperluan pengguna tetapi melebihi jangkaan mereka, terletak pada kemampuan pengeluarannya yang kukuh dan tumpuan kepada R&D. coocaa menghasilkan televisyen di bekas kilang Toshiba di Indonesia yang mempunyai kemampuan pengilangan yang maju. Syarikat ini juga telah meningkatkan pelaburan dalam R&D untuk membangunkan ekosistem rumah pintar AIoT berpusatkan TV untuk membantu menjadikan hidup lebih mudah bagi pengguna.

Pengguna yang memilih televisyen coocaa semasa jualan Lazada 11.11 boleh mengharapkan produk yang akan membawa pengalaman menonton mereka ke tahap berikutnya dan membuatkan mereka berfikir semula apa yang boleh dilakukan oleh televisyen. Untuk mengetahui tentang maklumat dan promosi produk terkini daripada coocaa, ikuti coocaa di Facebook dan Instagram:

Keywords: Computer/Electronics Electronic Commerce Household Products Household/Consumer/Cosmetics Retail


Dapatkan OnePlus 5T Edisi Star Wars Pada Harga RM2,799

Melalui artikel sebelum ini, kami ada berkongsi dengan anda mengenai OnePlus 5T Edisi Star Wars yang diperkenalkan secara rasmi untuk pasaran Global.

Kepada yang berminat, kini anda boleh membeli OnePlus 5T Edisi Star Wars dengan harga RM2,799. Ia bukanlah set rasmi Malaysia, sebaliknya adalah set import. Varian yang dijual oleh penjual tempatan di Lazada adalah varian RAM 8GB dan ROM 128GB.

OnePlus 5T Edisi Star Wars menampilkan paparan skrin AMOLED berukuran 6.01 inci, dikuasakan oleh Qualcomm Snapdragon 835 serta dioperasikan bersama Android 7.1.1 Nougat. Memandangkan ianya model Edisi Terhad Star Wars, panel belakang terdapat tulisan Star Wars berwarna merah serta model edisi terhad ini hanya ditawarkan dalam warna putih sahaja.


OPPO A57 Berada Di Pasaran Malaysia April ini

April ini OPPO A57 sah akan masuk ke pasaran Malaysia! Kepada kaki fotogenik ini berita baik buat anda, pengguna akan menikmati naik taraf kamera swafoto lebih baik di peranti A57 ini.

Fungsi Palm Shutter untuk mengambil gambar swafoto telah dinaiktaraf di peranti ini, anda hanya cuma menggunakan telapak tangan di hadapan paparan untuk mengaktifkan fungsi ini. Kesan bokeh memantapkan lagi spesifikasi kamera hadapan OPPO A57 ini.

Hadir dengan 3GB RAM serta 32GB storan dalaman dengan sokongan kad microSD sehingga 256GB, OPPO A57 menggunakan lapan-teras 1.4GHz Cortex-A53, dibekalkan paparan skrin jenis IPS LCD 5.2 inci (1280 x 720).

Tambahan pula, peranti ini dimuatkan dengan bateri sebesar 2900mAh, membolehkan anda menonton video tanpa henti selama 11 jam. Peranti ini akan didatangi dengan warna Gold dan Rose Gold, harganya pula belum lagi diumumkan oleh pihak OPPO.


Nubia Red Magic 3 Berharga RM2,199 – Eh, Biar Betul?!

Sebelum ini, Nubia Malaysia telah pun mengacah kehadiran pewaris baru iaitu Nubia Red Magic 3 untuk pasaran tempatan tidak lama lagi – menerusi sebuah poster yang dikongsi menerusi laman Facebook rasmi.

Kini, muncul satu lagi kejutan apabila penjual tempatan, Direct D mula membuka sesi pra-tempahan untuk peranti tersebut. Memetik posting di laman Facebook Direct D, Nubia Red Magic 3 tersebut ditawarkan pada harga RM2,199 (8GB RAM + 128GB ROM).

Difahamkan, pembeli perlu meletakkan deposit sebanyak RM500 untuk setiap pra-tempah yang dibuat dan ia didatangkan dengan jaminan waranti 1 tahun daripada Nubia Malaysia. Memetik Direct D lagi, peranti ini dijangka tiba pada 21 Jun 2019. Bagi yang berminat, anda boleh KLIK PADA PAUTAN INI.


OPPO R9s, Dari Pakar Selfie Ke Kamera Belakang Berspesifikasi Profesional

OPPO telah melancarkan OPPO R9s di sebuah majlis pelancaran di Kuala Lumpur. OPPO R9s adalah sebuah kamera pintar yang dilengkapi dengan kamera belakang berteknologi tinggi, membolehkan pengguna untuk menangkap gambar yang jelas bila-bila masa, di mana sahaja. Selain itu, R9s juga memperkenalkan teknologi pengecasan pantas VOOC dan akses cap jari secepat kilat. Kini dengan R9s, penggemar kamera boleh menangkap gambar berkualiti professional dengan mudah.

Pada bahagian tengah kamera belakang R9s adalah sensor terbaharu IMX 398 Sony, sensor 1/2.8 inci ini telah dibangunkan bersama Sony dan OPPO. Gandingan sensor ini dan aperture f/1.7 yang memerangkap 40% lebih cahaya berbanding generasi sebelumnya menawarkan kelajuan hasil imej yang lebih cerah, dinamik warna yang lebih baik dan juga pengurangan noise di dalam gambar.

Selain dari aspek kamera, R9s juga melakukan pembaharuan dari segi rekaan di mana kali ini OPPO memperkenalkan rekaan garisan belakang antena yang baharu. Gelung putih / hitam yang merentasi panel belakang kebanyakan smartphone telah digantikan dengan dua set tiga garisan ultra-halus. Garisan antena baru nampak lebih selari berbanding garisan antena yang dahulu dan secara estetiknya lebih baik, bahkan ia juga menawarkan prestasi yang lebih baik berbanding generasi sebelumnya.


2018 Tahun Kejayaan Buat Waze

2018 boleh dianggap sebagai tahun kejayaan buat waze. Pelbagai pencapaian telah terlaksana hasil daripada kerja keras dalam memberikan khidmat yang terbaik kepada pengguna.

Sorotan-sorotan termasuk program Waze Connected Citizens yang telah mencapai lebih daripada 800 rakan kongsi global, ke pengenalan bahasa ke-54 dan pelancaran pemain audio servis penuh – kesemuanya bertujuan untuk memastikan agar lebih kurang 110 juta orang pengguna aktif bulanan di seluruh dunia lebih terhubung, lebih bermaklumat dan lebih terhibur semasa memandu. Tidak hairanlah Waze telah mencapai lebih daripada 800 rakan kongsi dalam program Connected Citizens.

Program Waze Connected Citizens bertujuan untuk menawarkan penukaran data dua hala percuma yang memperkasakan rakan-rakan kongsi untuk memanfaatkan maklum balas para pemandu dalam masa nyata untuk memperbaiki kesesakan dan membuat keputusan perancangan yang lebih baik. Kini, program ini telah berkembang ke lebih daripada 800 rakan kongsi, termasuk agensi kerajaan negeri dan negara, pertubuhan tanpa keuntungan dan responden pertama di seluruh dunia.Para pengguna jalan raya Malaysia, terutamanya yang berada di Selangor, turut menerima manfaatnya menerusi Smart Selangor Delivery Unit (SSDU).

Waze kini tersedia dalam lebih daripada 50 buah bahasa dan mereka komited untuk menambah lebih banyak bahasa yang akan membolehkan lebih ramai pengguna untuk menikmati pengalaman navigasi dalam bahasa ibunda mereka bagi memudahkan pengguna diseluruh dunia.

Bagi yang belum mengetahui, Waze memperkenalkan Bahasa Melayu di sini pada 2013. Suara-suara Mandarin baharu telah diperkenalkan pada tahun ini ketika Tahun Baru Cina, manakala Kantonis, dialek yang amat popular di Kuala Lumpur dan Ipoh, telah menyertai kumpulan ini pada November lalu. Dengan itu, Waze kini menawarkan 54 buah bahasa.

Selain itu, Waze telah melancarkan pemain audio untuk setiap cita rasa dan genre dengan bekerjasama bersama platform-platform audio terkemuka dunia untuk membawa muzik, podcast, buku audio, berita dan lain-lain dengan lancar.

Para pengguna Waze akan dapat mencuba pelbagai kandungan dari lapan rakan kongsi audio: Spotify, Deezer, iHeartRadio, NPR, Pandora, Scribd, Stitcher dan TuneIn. Rakan-rakan kongsi ini telah mengintegrasikan pengalaman audio mereka ke dalam Waze dengan menggunakan alat pembangunan terbaru yang dipanggil Waze Audio Kit.

Tidak dilupakan, Mod Motosikal Waze (Waze Motorcycle Mode) telah ditawarkan pada lewat 2017 untuk para pengguna Waze di serata dunia yang lebih gemar menggunakan kenderaan dua (ataupun tiga) roda. Sokongan bagi jenis kenderaan ini oleh Waze telah dilengkapi dengan jalan-jalan istimewa bagi memudahkan mereka untuk mencari kebebasan di jalan raya dengan lebih cepat.

Bagi menerokai lebih banyak laluan menggunakan Waze, muat turun aplikasi tersebut pada hari ini. Untuk maklumat lanjut, sila lawati laman sesawang Waze.


Galakkan Pembangunan Produk Menerusi Program Hackathon #GodamSahur, Beri Peluang Pembangun Menzahirkan Produk Inovatif

Bersempena bulan mulia ini, 1 program hackathon bakal dilaksanakan yang mana pembangun, perekabentuk dan lain-lain bertemu bagi membangunkan sesuatu projek dan idea. Justeru bersempena Ramadan tahun ini, program #GodamSahur bakal dianjurkan oleh komuniti ICT tempatan bagi mengalakkan pelbagai produk inovatif.

Mengangkat tema “Membentuk Komuniti Pintar Dan Berinformasi”, para pembangun boleh membangunkan produk mengikut idea dan kreativiti masing-masing mengikut kategori seperti untuk kanak-kanak, warga tua atau berkaitan kejiranan.

Sekiranya anda salah seorang pembangun anda boleh menyertai program #GodamSahur. Anda boleh melaksanakan produk yang anda ingin bangunkan sepanjang bulan Ramadan ini.